
DREPT INTRODUCERE 


Slavă ! căci trist'ar [i fost viaţa, şi ntunecat pe veci pământul 


De n'ar [i fost măcar o floare... 


D. Anghel 


Străinul care vine la Bucureşti, silit să treacă 
prin Calea Victoriei, nu poate să nu se mire. 


La orice oră din zi şi până 
târziu noaptea, Calea . Victoriei 
este un furnicar. Sunt ceasuri 
când latul străzii e numai ca- 
pete de oameni. Vehiculele cu 


greu îşi fac loc prin mulţimea 


atât de îngrămădită, în cât 
strada pare un adevărat pu- 
hoiu omenesc. Ceasuri întregi, 
bătrâni dar mai ales tineri, băr- 
baţi şi femei, păşesc leneş 
înghesuindu-se unii în alții. 
E un foşnet continuu de tălpi 
târâite alene, fără nici o ţintă 


alta decât de .a trece vremea. E un tablou al 
negării faptului că timpul ar fi un însemnat 


factor în progresul omenirii. 


La câți-va paşi mai la vale de Calea Victoriei 
stă ascuns cuibul de verdeață din grădina Cişmi- 
giului. Contrastul e izbitor. Pe când Calea Victoriei 
e forfotă de lume, Cişmigiul e mai întotdeauna gol. 

Trecători grăbiţi îl traversează în ceasurile când 
se duc ori vin dela serviciu. Câţiva dornici să res- 
pire un aer mai răcorit stau pe scaunele înşirate 
în lungul aleelor; puţini copii cu bonele lor mai 
dau viaţă frumoasei grădini. 

Căci Cişmigiul este 'de fapt o grădină frumoasă 
şi bine îngrijită, cum sunt puţine chiar în marele 
centre europene. Mai ales de .o bucată de vreme, 
de când stă sub conducerea unei administraţiuni 
pricepute în ale grădinăriei, : Cişmigiul merită nu 
o simplă vizită întâmplătoare, ci să stai în el ceasuri 
întregi. Nu ţi se urăşte. - 

Imbină foșnetul zăvoiului abia părăsit de ape, 
cu meşteşugita artă 'horticolă; umbra arborilor ră- 
muroşi cu decorul efectelor. studiate din tovărăşia 
florilor cu verdeaţa. 


In fiecare anotimp grădina are aspecte şi culori. 


deosebite. Nu e chiar ceas din zi asemenea ce- 
luilalt, în ce priveşte jocul umbrei şi al lu- 
minii. 

Sunt colţuri de un delicios efect de culori şi forme. 
Aleea trandafirilor în luna Mai nu-şi are păreche. 
Impletitura iscusită a tufelor de trandafiri cu plante 
mediterane tunse în fel și chipuri; ghirlânzile de 
plante. acăţătoare, cu pajiști verzi ca spicul de grâu 


în primăvară alcătuesc docoiuiri în ii cărora 
rămâi pironit de plăcere. 

In jurul lacului s'au păstrat arborii rămuroşi: 
“plute bătrâne cu tremurul neîntrerupt al frunzelor, 
plopi piramidali impunători în svelta lor înfăţişare, 
sălcii pletoase care-şi revarsă bogăţia rămurelelor 
mlădioase spre oglinda apei. 

Ulmii şi arţarii întinşi în. voie şoptesc taina pă- 
durii. Poiana netedă şi înverzită e amintită de pa- 
jiştea dinspre Ministerul Armatei. Când bumbi- 
şorii de petale, primăvara, sunt presărați ca fulgii 
maşcaţi de zăpadă pe întinsul covor de iarbă, partea 
aceasta din grădină îţi aduce aminte de frumosul 
şi înviorătorul tablou al lui Boecklin „Vita somnium 
breve”. 

Pe două părți, latura de vest şi nord, se vede 
dimpotrivă aplicarea celui mai desăvârșit gust în 
arta horticolă. Florile se succed serii-serii, în culori 
uniforme ori amestecate, discrete ori în văzul tutu- 
ror, după vreme şi loc. 

Pajiştea mijlocie întregeşte farmecul. Privită "n 
lung de pe dâmbul de lângă biserică, nu se poate 
să nu trezească în cel mai indiferent pentru far- 
mecul naturii, o svâcnitură de plăcere. Un drep- 
tunghiu de iarbă verde se întinde 'n lungul grădinii, 
cu chenar de culori uniforme, variat însă în cursul 
verii, la răstimpuri. 

Cişmigiul e o grădină ce-ţi procură plăcere ori 
când o vezi. E însă în acelaș timp şi o mică grădină 


botanică, instructivă ; plantele indigene cu al căror 
port suntem deprinşi, sunt amestecate cu acele 
exotice, aduse din ţări depărtate. Colţul dinspre 
Liceul Lazăr, cu brazii feluriţi, îngrămădiți unii în 
alții, îţi aduce aminte de pădurea munților totdeauna 
verde, pe când exemplarele de Ginkgo bilobu ori 
Gleditschie îţi poartă gândul spre ţinuturile cu bo- 
gată lumină. 

lar când, spre toamnă, soarele lăsat cătră asfinţit, 
aureşte numai vârful plopilor înalţi, peste sălcii 
şi lac lăsându-se pânza diafană, argintie, a amur- 
gului, măreţul din natură se aşterne o clipă peste 
grădina prea puţin apreciată. 

Cişmigiul e instructiv şi din alt punct de vedere. 
In el capeţi încredere în puterea omului de a crea 
forme noi de plante, cu culorile cel mai variate ; 
arată în acelaș timp ce tablouri vii se pot săvârşi 
din înţelegerea naturii şi iscusința în arta decora- 
tivă, chiar din acele flori care împodobese faţa 
casei din satele noastre. 

Rondurile de pietre şi flori, de curând desemnate 
în partea ce leagă aleea trandafirilor de cea princi- 
pală, este poate cea mai originală înfăptuire hor- 
ticolă din tot Cişmigiul. Ele arată că conducătorii 
grădinei nu sunt simpli imitatori ai planurilor. de- 
semnate în cărţi străine. Din măturiţe, văsdoage, 
creasta-cucoşului ori felurite soiuri de ştir, au creat 
un decor splendid şi variat, cu gust aranjat şi mai 
ales cu pricepere deplină a armonizării acelor plante 


care altfel n'au nici o cătare în grădinele particu- 
lare de şi joacă un mare rol, mai ales măturiţele, în 
splendida aranjare a grădinilor din palatul Reginei 
Maria de la Balcic. 

In zilele de sărbătoare, Cişmegiul, e şi un adevărat 
muzeu viu etnografic. Nu mai încape de lume. 
E dreptul, e „lumea proastă a servitorilor”. Dar 
tocmai prin aceasta e mai interesantă. 


„ Persoanele rafinate prin cultură, au devenit atât: 


de artificializate sufleteşte, încât nu mai simt ne- 
voia recreării plăcute în mijlocul florilor. Se tem 
pare că de înseninarea sufletească ce le-ar aduce 
mulțimea făpturilor mute. Dimpotrivă, lumea de la 
țară, silită să se înăduşe în Bucureşti, simte că mai 
trăeşte venind între arborii şi florile cu care este de- 
prinsă. Aice se mai aude râsul sănătos şi gluma; 
aice, în mijlocul colţului de zăvoiu mai flutură 
cuvinte de dragoste. Aice se ţine vie amintirea 
satului depărtat. 

Cişmigiul devine în zilele de sărbătoare o babi- 
lonie de limbi, ca şi de port. Auzi ungureşte, ruse- 
şte, nemţțeşte, dar şi vorba apăsată a ardeleanului. 
Dintre toți el nu şi-a lepădat portul strămoșesc. 
Il recunoşti imediat din ce ţinuturi este, după 
cum e îmbrăcat. 

In restul săptămânii Cişmigiul este însă aproape 
pustiu chiar în lunile, când el cuprinde tablouri 
segantiniane prin bogata împletitură de forme şi 
culori. 


Ştiinţă şi artă, mulțumirea sufletului ori îmbo- 
gățirea minții, se pot căpăta dintrun popas de 
câte-va ore măcar în toiul lunii Mai, când natura 
întreagă tremură de vibrarea vieţii pline şi în 
Cişmigiu. 


Pentru copii am scris paginele ce vor urma. 
Nu aş avea mai mare mulțumire de cât dacă prin 
ele aşi atrage pe câţi-va dintre ei, spre farmecul 
frumuseţilor din calea lor, dar pe care nu-l simt, 
spre dauna lor. Aş fi mulțumit dacă aş putea râ- 
dica din fața lor cortina ce le ascunde măreția şi 
gingăşia naturii, pe lângă care trec nepăsători sau 
i-aşi îmbia la cunoaşterea şi prețuirea muncii ome- 
neşti, cântată prin glasul florilor. i 

Cişmigiul ajută instrucţiunii şi mai ales edu- 
cației, mai mult de cât Calea Victoriei, care s'ar 
putea numi Calea Perzaniei, mai ales pentru copiii 
de şcoală care din păcate nu sunt deprinşi să o 
ocolească. 

Grădina devine în schimb un altar de preamănire 
a naturii, veşnic vie şi înviorătoare, împlinită cu 
ceia ce omul a putut crea mai gingaş prin răb- 
dare şi voinţă. 


Voi încerca se arăt aspectele diferite sub care se 
presintă Cişmigiul, în cursul unui an, după ano- 
“timpuri. Voi atrage luarea aminte asupra unora 
dintre arborii sau plantele cultivate, dând particu- 


— 


aj 
larităţile lor mai răsărite.. € ărticica aceasta nu este 
atât, o călăuză botanică, că mai mult cuprinde în- 
demnuri pentru vizitarea. Ciţmigiului şi deşteptarea 
curiozității asupra frumuseţ lor naturale ce se pot 
întâlni uşor: la tot pasul, în il ce ceas din zi, ca şi 
în ori care anotimp. | 2| 


CIȘMIGIUL IN VREME DE IARNĂ 


In anul acesta iarna şi-a adus aminte târziu că 
nu şi-a împlinit cum trebue datoria. Geruri s'au 
lăsat e dreptul de cum a venit vremea ei. Şi troene 
mari s'au aşternut, dar prin alte părţi, nu la Bu- 
„cureşii. Câte-va zile de soare blând au adus amă- 
girea că primăvara s'a pornit la drum. 

Intr'o bună zi însă cerul s'a închis peste tot cu 
cenuşiul norilor. La început, de încercare, fulgi 
resleţi de zăpadă se lăsau, ca nişte petale de cireşi 
scuturate de vânt. Pare că să hârjoneau prin aer. 
Pe urmă fulgii au început să se înteţască mai nume- 
1oşi, maşcaţi de au ţesut pânză deasă din nori şi 
până'n pământ. 

Vremea era liniştită ; frigul s'a întărit din ce în 
ce aşa că zăpada s'a prins repede. Crengile copacilor 
începură a se îndoi de greutatea ei. 

Cişmigiul căpătase haină mândră de iarnă. Peste 
tot se aşternu covor neted şi moale de omăt. Intr'o 
noapte grădina nu mai era de recunoscut. Când 
soarele se iți a doua zi o clipă printr'o ruptură de 
nori, fulgii începură a sclipi, de-ţi luau ochii, ca o 
pulbere fină de briliante presărate peste tot. Atrăgea 

mai ales contrastul dintre coaja întunecată a arbo- 
rilor şi albul omătului ce o acoperea. Cununele 
sălciilor și a celorlalți arbori stufoşi se împreunau 
sub greutatea zăpezii. alcătuind un baldachin - de 
mătacă albă. Frumos în asemenea caz, e colțul gră- 
dinii dinspre Liceul Lazăr, cu grămada brazilor 
feluriţi. Le simţeai bucuria. Îşi aduceau aminte de 
locurile din care au fost smulşi, unde decorul ză- 
pezii ţine mai îndelung. Pe cetinele lor largi se 
prinsese mai mult omăt. Neclintiţi, i-au primit po- 
voara. Simţind că a devenit amenințătoare prin 
greutate, luciul cetinelor îndoite face ca zăpada să 
alunece. Vârful crengilor din nou se aburcă, din 
nou primeşte zăpada, din nou se apleacă scuturând-o. 
E sburdălnicia lor mută, dar şi apărarea. E jocul 
de iarnă al brazilor. Crengile sunt ca de oţel ; destul 
de tari ca să poată susținea pletele frunzelor ; destul 
de elastice ca să se îndoaie fără să se rupă Arbo- 
rele nu se sbuciumă. Stă drept cu sulițam vârf. 
„Se mulțumesc să ridice şi să aplece puţin crengile, 
ici şi colo, ca nişte oameni care ridică și lasă bra- 
ţele lor într'un vis” (Ruskin). 

Când zăpada nu împodobeşte grădina, pământul 
pare mort sub îngheţul uscat al iernii, iar coaja 
groasă de ghiață prinsă pe laz atrage lumea veselă 
a tinerilor, care desemnează cu patinele fel de fel. 
de linii încâlcite. 

Cişmigiul nu e lipsit nici în acest caz de atracţie, 
pentru cel care ştie să-şi ridice privirea de la pământ. 

Formele arborilor variați procură distracție ori 
învățătură. Uitându-te la ei mai cu atenţie, descoperi 
o lume nouă. Înfăţişarea arborilor e diferită de la 


specie la specie, de la copac la copac. chiar când: 


fac parte din aceiaşi specie. 
Cei mai mulţi copaci, şi-au lepădat haina de vară 


țesută din frunze, sub care îşi ascundeau scheletul. 


Cununa lor pe timpul verii e o boltă de frunzar; 
poți deosebi un plop piramidal de o plută rămu- 
roasă, dar nu prinzi sbuciumul lăuntric de a-şi 
întinde ramurile tot mai spre lumină şi cer se= 
“nin. 

Iarna trunchiurile rămân goale. Ultimele cren- 
guţe, nici cât degetul cel mic de subțiri, trag liniuţe 
încâlcite pe ecranul luminos al cerului. Arborele 
apare în forma-i caracteristică. Admiri vânjoşenia 
trunchiului îngroșat, ca să susție noianul ramurilor 
şi al frunzelor. Coaja crăpată, înegrită, e ca o zale 
din sgură de fer ce apără trunchiul. care se desface 
îni crengi tot mai tinere, cu coaja netedă, până ce 
ajung ca nişte bice, cu noduri multe, formate din 
mugurii bine. înveliți. 

Arborii se luptă ca și oamenii. Se luptă la adânc 
prin rădăcini, răsfirate sub picioarele noastre tot atât 
de des ca și ramurile în aer ; se luptă pentru hrana 
suptă din pământ ; se luptă pentru spațiu, pentru 
aer. De aceia îi vedem care aplecaţi, care îndoiţi. 
larna se prind mai bine convulsiunile trunchiu- 
rilor, în această luptă fără gemete. 

Pe aleia ce mărgineşte lacul, de la pavilionul 
lăptăriei, faci deosebirea între un 'Taxodium cu: 
forma-i conică şi între ulmii îngemânaţi de alăturea, 


care-şi resfirătrun- 
chiurile lor ca tă- 
ciunile de negri, 
profitând de spa- 
țiul ceva mai larg 
ce-l au la îndă- 
mână. 

Platanul izolat 
dinspre Ministerul 
Armatei, la umbra 
căruia, vara, se a- 
dăposteşte lumea 
celor necăjiţi, cu 
privirele perdute'n 
zare ori pironite 
în năsipul aşter- 
nut pe jos, îţi 
pare icoana ar- 
borelui fericit, 
crescut în voie. 
Din trunchiul ne- 
ted, ca lutuit, se 
desfăşoară ramuri 


Platanul dinspre Wlinisterul Armatei 


chiar de la înălțimea omului 


resfirate în toate direcţiile. Au loc liber în jur. 
Sunt tot una de desvoltate. Cununa arborelui, 
vara, e ca un balon umflat gata să se înalțe, - 

dacă nu l-ar ţinea fixat de pământ odgoanele. ră- 
dăcinelor. Având spaţiu liber, frunzele: ca nişte 
palme resfirate, de un verde spălăcit, se îmbăiază'n 
voie în lumina soarelui. Simi bucuria ființei ro- 
tofeie, sănătoasă, care trăeşte din belşug, fără nici 
o grijă ori piedică. Și de aceia iama, de crengile 
îndreptate în toate părţile atârnă numeroase boambe 


i a i A e E . . e cr 
Gaia == Pa nişte jucării le- 


Fructe «de platan 
(Desemnat de D-ra V. Nicolaescu). 


ricică de pomul 
de crăciun. Ele 
dovedesc hrana 
din plin, sănă- 
tatea trupească ; 
fiecare bombiță 
e o îngrămă- 
dire de sute de 
fructe pufoase, 
ce poartă pulii. 

Treci una din 


punţile de peste lac. Un izolat, arbore exotic, 
„Maclura aurantiaca, e ca un cerşetor ce-şi întinde 
mâna în pragul bisericei. Cu coaja acoperită de 
fuioare negre, acest neam al dudului, aproape. îşi 
târăşte trunchiul. A fost nevoe de o proptea de 
piatră ca să-l ţină mai ridicat. Îl vezi cum fuge de 
umbra vecinilor, îndreptându-se către spațiu şi 


lumină. 

În desişul parcului fiecare arbore se comportă 
cum poate. ci îşi împleticeşte ramurile printre ale 
vecinului ; dincolo foloseşte un luminiş, încotro se 
întinde mai în voie. Omul profită şi de lupta ar- 
borilor pentru soare ca şi de făptura lor diferită. 
Numai aşa, poate ţese boltă de frunzar, deasupra 
aleelor sau crea decoruri de care te minunezi. Stând 


Trunchiul de Maclura din Cişmigiu 


pe un scaun în faţa ostaşului francez, privind 
spre măreţul zid de arbori dindărătul lui ori că- 
tând de pe peninsula de scânduri ce înaintează 
în lac spie cadrul sălciilor pletoase, poți admira: 
în voie variata desfășurare a cununelor de arbori, 
în întregime, sau mai ales la limita lor, unde spa- 
țiul le dă voie să se întindă după plac. Marginea 
de sus a arborilor desemnează arcuri pe cer, cu 

deschideri variate. Bolţele sunt străbătute ici şi colo 
de vârful plopilor piramidali, arbori atât de deco- 
rativi. Sunt de un efect impresionant bună oară în 
pustiul stepelor basarabene, când îşi profilează 
în amurg silueta lor sveltă, săgeată eşită din pă- 
mânt. În Torontal, cum e pe le Parkeş, se înşiră 
ca .enormi stâlpi dealungul şoselelor, Și în Ciş- 
migiu, forma lor de chipa:oşi, dă o variaţie atrar- 
tivă în mijlocul celorlalţi arbori cu conturul ro- 
tunjit. 

Ori încotro îţi întorci privirea, ansamblul deco- 
rului de arbori îți oferă privelişti care te mul- 
țumesc. Decorul capătă însuflețire, mai ales în 
apus de soare, când culoarea variată a coajei, țesă- 
tura ici mai strânsă, dincolo mai largă a ultimelor 
ramuri, nasc tonalități deosebite de aspect. Vârful 
plopilor piramidali, ultimii mângăiaţi de razele roş- 
cate ale soarelui, se îmbracă într'un purpur palid, 
ce scoate'n relief fiecare fir din coama abia legă- 
nată de vânt. 

Intregul e atrăgător; amănuntele se prind mai 


lesne iarna, când lipseşte podoaba frunzelor. » »: 


Colo e plopul rămuros, de pe alea de lângă mar- 
ginea de răsărit a lacului. Trunchiul gros e învălit 
la bază de o coajă crăpată, ca nişte fuioare cătrănite. 
Mai: sus coaja netedă e alburie, cu ochi negri din 
distanță în distanță. Trunchiul se ramifică din plin, 
ca şi când ar vrea să-și facă loc numai pentru 
sine. 

Alăturea e salcia pletoasă.: Chiar iarna e gingașă, 
„cu mlădiţele ultime aplecate spre apă, ca o draperie 
ce se leagănă gingaș la cea mai slabă adiere de vânt. 


Plop lângă Sophora. (Desen de A. Bordenachie) 


Mestecenii sunt mai delicaţi. Coaja lor argintată 
de jos până sus, trage linii alburii printre trunchiu- 
rile întunecate de jugastri cu coaja mărunt crăpată 


9 


18 


ori ulmii ca daţi cu smoală. Chiar castanii sunt cerniţi 
până'n vârful crengilor noduroase, cu mugurii mari, 
acoperiți de solzi de fer bătut cu ciocanul. 

Printre băştinaşii viguroși, fiind lo ei acasă, arborii 
exotici pare că mereu tremură de frig, seribuliţi, 
piperniciți. 

Mai numeroşi aparțin la Sophora japonica, de 
loc din China, dar cultivați 
mai ales în Japonia. In Eu- 
ropa au fost aduşi abia la 
mijlocul veacului al 18-lea ; 
“au fost repede răspândiţi, 
căci sunt preţuiţi arbori de 
parc. Unul din ei, cel mai în 
putere, se află lângă aleia care 
urcă spre ruinele din capătul 
grădinei, dinspre biserică. Pe 
lângă plopii vecini par pitici, 

O crenguță de Ginkgo Cu coaja mărunt crăpată, cu 

“cununa des împletită. Se 
recunosc lesne în unele ierni, prin păstăile lungi, 
ca un şirag de mătănii, cu boabele rare şi mari. 
Nu înfloresc în fiecare vară, căci sunt gingaşi ; fruc- 
tele se păstrează însă din an în an, aşa în cât 
iarna uşor pot fi deosebiți de alții. 

Musafir rar în parcurile europene este arborele 
Ginkgo biloba. 1 se spune „fosilă vie” pentru că 
e singurul representant, care mai trăeşte azi prin 
China, al unei lumi apuse; strămoşii lui împân- 

zeau fața pământului pe vremea când reptilele stă- 
pâneau pământul, acum milioane de ani în urmă. 
Stă şi el cam stingher la margenea aleei ce duce 
de la bustul lu: Panu, cătră spaţiul larg al plata- 
nilor. Il recunoşti și fără tăblița ce-i arată numele, 
o minunată dispoziţie instructivă, care ar trebui 
generalizată. E. bizară așezarea mugurilor lungueţi, 
la vârful unor rămurele drepte, ca nişte ţepi. 
După ce mugurii plesnesc recunoşti arborele iarăşi 
lesne după frunzele late ca un evantail, dar cre- 
state adânc la mijloc, transparente, şi cu nervurile 
despicate tot în câte două, caracter cu totul pri- 
mitiv la arbori. In China şi Japonia formează po- 
doaba grădinilor din jurul templelor budiste. 

Atrag atențiunea şi trunchiurile groase de Gle- 
ditschia triacanthus, de loc din America de nord, 
„unde cresc înalţi şi de 40m. Și cei din Cişmigiu 
se pun la întrecere cu plopii noştri, căci la amândoi 
le merge bine în locurile cu multă râvineală. Ceia 
ce sare în ochi iarna mai mult de cât vara, sunt 
sulițele ascuţite, lungi şi de 20—30 ctm. Stau 
“mănunchiuri pe scoarță. Fiecare suliță are alți ţepi 
mai scurți, tot atât de periculoși. Pe crengile bogat 
ramificate stau spânzurate păstări negre, une ori 
şi de 1/2 metru ; când se ciocnesc sgâlțâite de cri- 
văț au un sunet metalic. 

Sunt şi alți representanți ai ţărilor depărtate des- 
pre care va fi vorba mai târziu, căci unii atrag 
atenția numai prin florile lor frumoase. 

Podoaba Cişmigiului în zilele de iarnă sunt tufele 
de plante mediterane, care-şi păstrează frunzele ca 
de pergament ŞI peste iarnă. Sunt plante care se 
lasă tăiate cum vrea omul, când ca nişte sfere, 
când ca nişte urne, fără să arăte chinul, căci se 
apără prin crenguţele dese, cu frunze mărunte. 
Decorul mai obişnuit e dat de tufele de Busus, 
minunat folosite mai ales 
în partea nordică a gră- 
dinei, în regiunea Pergo- 
lelor ; te crezi, mai ales 
pe timpul trandafirilor, 
că eşti în vre-o vilă din 
jurul Romei. Alăturea de 
Buxus, întrebuințat ca 
gard viu e Mahonia a- 
quifelium, având frunze 
compuse, ca nişte foi de 

Ciadul ȘT (al a Aa metal bătute: cu ciocanul. 

Câte o dată strălucesc 

deasupra zăpezii aşezată pe frunze, stropii albă- 

strii, cu promoroacă, a fructelor, boabe îngrămădite 
în vârful ramurelor. 

Bine representate sunt şi coniferele felurite, mi- 
nunate plante decorative. 

Ce cadru admirabil formează eroului francez, tinerii 
arbori de Picea, cu crengi tufoase ieşite din trunchiu 
aproape de pământ, cu cetini argintate şi cernite, 
cu frunze dese. Ori unde se află, speciile variate 

(P. argintea, alba) unele aduse de prin Munţii Stân- 
coşi şi America de nord, alcătuesc o podoabă plăcută, - . 
iarna şi vara. Frunzişul are ape schimbăcioase de la 
albastrul cu ceaţă până la verdele închis al bradului. 
Concurenţă le face bradul argintat (Abies concolor) 
de prin Colorado şi California, introdus în Europa 
abia prin 18|, cu 

frunzele lungi, pe am- 
bele feţe cu abur ar- 
gintat, îndoite în sus. 
Pe lângă bradul şi mo- 
lidul nostru, în înfăţi- 
şarea lor de flăcăi chi- 
peşi de munte, înalți şi 
drepți, stă ca nişte tufe 
dese Jnepul (Pinus mon- 
lana). Aice însă nu mai 
are crengile târătoare, ca 
la munte, căci este bătut 
îndeajuns de soare, spre 
a şi le ridica în sus, cu 
mugurii pufoşi, argintii, 
în vârf. 

Nici tisa (axus baccata) nu lipseşte, recunoscut 
după trunchiul scorţos, roşcat, cu frunze lătuţe. 
Thuja sau Chamaecyparis, cu frunzele dese ca nişte 
solzi, sunt reslețiți în toată grădina nu atât ca arbori 
mari cât ca tufe decorative. 

Atenţie deosebită merită arborele Taxodium di- 

stichum, retras la malul lacului, lângă pavilionul 
» de lăptărie, în tovărăşia unei pletoase Salix baby- 
lonica. E un arbore tot din nordul Americei, unde 


Taxodium din Cismigiu 


creşte des prin lo-' 
curi mlăştinoase. 
E unul din pu- 
ținele conifere, 
care ca şi zada de 
la noi, îşi leapădă 
frunzele lătuţe 
înşirate de o parte 
şi alta dealungul 
rămurelelor, care 
samănă cu nişte 
pene lungi. 
larna,  despu- 
iat cum este de 
frunze, nici nu 
l-ai cunoaşte că 
face parte din 
neamul bradului 
dacă nar avea 
trunchiul în for- 
ma unui con, cu 
ramuri subțirele 


de jur împrejur sau dacă n'ar mai păstra ici şi 
colo, grămada fructelor strânse la un loc ca o 
bombiţă. Este iarăşi unul din rarele specimene exo- 
tice, care dă variație botanică Cişmigiului. 

În vremea iernii se mai pot face observări și 
asupra unor fructe. Despre păstăile lungi de Gle- 
diischia, ori cele numai noduri de Sophora, am 
pomenit mai sus. 

Fructele de Platan spânzură până'n primăvară ca 
nişte boambe ghimpoase de funiuţi subțiri. Nu 
cad pe jos, căci vântul le preface în pufuri uşoare 


: 

Tranchiuri de ulmi din Cişniigiu 
| 
ce sboară lesne ducând cu ele sămânţa. ci şi colo 
pe câte un arțar a mai rămas fructul ca o helice, 
ori al teiului ca o foaie de hârtie de ţigară, uşor 
bătută şi luată de vânt. Prin tufărişuri se zăresc 
boabele negre ale Lemnului—cânesc (Ligustrum), cele 
albe ca nişte boabe mașcate de mărgăritar ale Hur- 
muzului (Symphoricarpus racemosum) ori cerceluşii 
de mărgean al dracilei din lungul aleelor. Fructele 

de mătasă argintie ale curpănului acățat pe teii din 
lungul celor două aleie principale, strălucesc ca. fi- 
- ligrame de argint, până ce dă din nou frunze. 

- În acest chip Cişmigiul nu este lipsit de interes 
nici iarna, fie prin farmecul sceneriilor cu omăt, 
prin observarea formei arborilor ori a amănuntelor 
importante care altfel, vara, în ademenirea florilor 
şi a frunzelor, trec nebăgate'n samă. 


CELE DINTĂI SEMNE DE VIAȚĂ. 

iii] Se topeşte bruma'n soare 
Prin grădini 


Pe tei pitici, 

Stau ciorchini de muguri plini, — 
Crisalide verzi, din care 
Scoate'n vânt corniţe mici 
Frunza verii viitoare 


Otilia Cazimir 


Nici n'au sfârșit toate Babele de scuturat cojocul, 
de îndată ce soarele prinde a-şi muta răsăritul 
mai cătră miază-noapte iar Vaca-Domnului a ieşit 
să se sorească pe pietrele de la temelia zidurilor, 
şi Cişmigiul îşi schimbă iute îmbrăcămintea. 

Îşi aşterne înainte de toate covorul verde. Iarba 
fragedă nici nu ştii când s'a înviorat. Ea cea dintâi 
“aude cântecul primăverii, adus de vântul dinspre 
sud. Pe faț: pânzei ca de smaragd prind a stră- 
luci în bătaia soarelui pdărdluțele (Bellis perennis), 

folosite de veacuri drept podoaba parcurilor. Prin 
tipsia lor micuță de flori, adevăraţi burmbişori, 
unele galbene'n mijloc şi albe de jur împrejur, altele 
cu nuanţe variate până la roșul trandafirului, simple 
ori bătute, aruncă atâta veselie pe pajiştea verde, 
în cât îți par nişte copilaşi sglobii, cu surâsul nevi- 
novat, ce se bucură de cele dintâi raze de căldură. 
Părăluţele au dat: de veste. Glasul lor nu răsună 
în pustiu. Ghioceii scot şi ei 
repede clopoței albi întărind 
corul. -În jurul lor pe bucata 
din grădină ce vine în faţa 
Ministerului de Comunicaţii, 
A 4 răsar ca după comandă, multe 
faza flori de primăvară. E un colț 
din pădurile noastre, reprodus 
cu multă dibăcie. Ici îşi arată 
Părăluțe discret floricica-i gălbuie, scân- 

teuța, din neamul crinului; 

mai încolo e floarea albastră, cu ape liliachii, cu 
bumbi mărunți aurii la stamine, de /epatica 
triloba (Trei-fraţi) aşa de grăbită să înflorească în 
cât n'a avut „vreme să deie frunze noi. Sub flori se 
mai văd cele de anul trecut, ruginite pe margine. 
Câte un fir două de viorele (Scilla Bifclia), aruncă 
stropi de albastru mai intens, ca al cicorii. Mai 
numeroase, aproape numai ele, se găsesc pe dâmbul 
de deasupra peşterii din grădină, unde e păstrat mai 
bine caracterul de pădure, cu arbori mai deşi, 

cu pietre acoperite de muşchi. Acolo viorelele ţes 
o pânză albăstrie, aşa de multe ce sunt. 

Din colo, la locul spus, apar rând pe rând şi alte 
floricele de" primăvară, descrise aiurea 1). ci se văd 
pete strălucitoare, ca foi poleite cu aur, a grâușe- 
rului ; mai încolo grămezi de Ciuboţica-Cucului, 
(Primula) nu prea înalte'n lujer, ca în libertatea 
câmpului, dar îndeajuns 
de râdicate pentru ca 
să fie vizitate de pri- 
mele albine, scăpate din 
amorțirea  iernei. Din 
iarbă rasar flăcările gal- 
bene aurii de Brândușă 
(Crocus) ori clopotele 
maşcate de Zambile. 

In partea brazilor, 
maestrul grădinar n'a 
uitat să puie nişte tufe 
de spânz (/Helleburus) 
care-şi desfășoară florile olt 
mari, cu petale ca de . 
măr, aburite cu culoarea trandafirului, aşa de tim- 
puriu, chiar înainte de a se lua omătul bine peste 
tot. i i 
Cişmigiul presintă astfel copilului care învaţă 
la şcoală graba plantelor primăvăratice să-şi înalțe 
florile la puţina căldură ce revarsă soarele de pri- 


1) 1. SIMIONESCU. Plante de primăvară. Casa Școalelor, 1924, 

măvară. E un tablou viu de ceia ce ascultă în 
„clasă, ori ceteşte în cartea lui de şcoală 1). 

Cântecul depărtat al primăverii e prins lesne 
şi de celelalte plante, mai ales de arborii încătușaţi 
tot timpul iernii. După cum străbunii noștri puneau 
urechea la pământ, ca să audă copitele cailor 
înainte de a putea vedea praful răscolit de hoar- 
dele năvălitoare tot aşa glasul primăverii mai de 
grabă este prins de către rădăcini. Se pun pe lucru 
imediat ce l-au simţit, Mişcarea sevei începe. Se 
urcă API ramuri, iute, aşa de iute şi cu atâta nă- 
vală, în cât dacă rupi creanga de mesteacăn ori 
coarda de vie picură ca o lacrimă, limpede şi dulce. 

Seva fuge la muguri, iar aceştia prind a plesni. 
Cele dintâi zile de primăvară, pentru. arbori şi ar- 
boraşi, însamnă o trudă nebănuită, pentru ca să 
fie gata cu podoaba frunzelor de cum se înteţeşte 
căldură. La ele mai mult de cât la om se vede a- 
plicat proverbul : ce poţi face azi, nu lăsa pe mâne. 
O zi de întârziere, este pagubă pentru obştia întreagă 
a celulelor care formează cetatea arborelui. 

Nu este plăcere mai instructivă pentru copil, dar 
şi bătrân, de cât să urmărească în grădina lui, în 
Cișmigiu ori în pădure, viaţa fiinţii mute, concen- 
trată în mugure de o cam dată. 

Mugurele este speranța vieţii de un an şi prin 
aceasta a vieții întregi. Mor mugurii? Munca arbo- 


1) 1. SIMIONESCU şi 1, BĂDĂRĂU, Botanică de cl. l-a. Ediţia XII. 
Cartea Românenscă. 

relui e de' prisos. Rămâne trist, ca un bolnav în mij- 
locul vieţii gălăgioase din jur. De aceia toată grija 
arborelui 'pentru viaţa proprie dar şi viața speciei, 
este dată mugurelui acum în primăvară. În mugure 
stă în aşteptare vârful crenguţei care măreşte cu- 
nuna arborelui, care va purta frunzele, bucătăria 
plantei. În mugure se află înghemuite, dar ciselate 
în, amănunt, florile, nerăbdătoare să cunoască aerul, 
soarele, insectele. 

Musurele este tabloul frăgezimei îmbinată cu re- 
sistenţa. Celulele vii, cu peliţa subțire, care prin 
„diviziune repede trebue să deie crenguţele, sunt 
apărate de solzi ca nişte mici scuturi. Inchid făp- 
tura plăpândă a mugurului într'o carapacă resis- 
tentă dar şi rea conducătoare de căldură. 

De cum a prins rădăcina că e vremea să se puie 
pe lucru, împinge seva spre mugurele care plesneşte. 
Solzii se dau la o parte spre a face loc inimii din 
mugure care svâcneşte văzând cu ochii. Și atunci 
încep să apară la liliac, cel mai grăbit, dealungul 
crenguțelor în fiecare nod, câte doi ochi verzui 
dintre solzi arămii. Pare că se iţesc să-și deie sama 
deocamdată, dacă e vremea să se desfășoare. Nu 
ascultă numai de îndemnul rădăcinilor. Cu câtă pre- 
cauțiune nu se desvăluie! 

Căldura s'a anunţat. Durează câte-va zile? Mu- 
gurii şi-au lepădat orice urmă din haina de iarnă. 
Solzii sboară luaţi de vânt. Şi-au îndeplinit rostul 
lor. Ingraşă acum pământul. Vremea e nehotărâtă? 

Mugurii se deschid cu prudenţă, puţin câte puţin; 
se opresc dacă simt că nu e timp potrivit. “lot 
sufletul ŞI îngrijirea plantei ca fiinţă, acum în zi- 
lele de primăvară se poate urmări. 

Crengile de Castan se apleacă deasupra scaunelor. 
In clipele de odihnă, priveşte-le, trecătorule obiş- 
nuit al grădinii! Nu numai curiozitatea îţi va fi 
desteptată, dar fii sigur că vei avea ceva folositor 
de învăţat. 

E. un arbore adus din Europa cu vre-o 300 de an: 
în urmă, din ţinuturi mai calde. Este deci gingaș 
la frig. Se cunoaşte după precauţiunile luate la mugure. . 

Pe când salcia e aproape verde, iar floarea de ulm 
prinde a se scutura, castanul abea atunci începe 
a deschide portiţa mugurilor. 

Aceştia sunt mari, umflați, cu solzi în adevăr 
ca de aramă, ba la unii ca de fer, negrii. Mai întâi 
vezi că mugurii strălucesc pe din afară. Când îi 
loveşte raza de soare par smălţuiți. Dacă curiozi- 
tatea te împinge să pui mâna pe ei, repede ţi-o tragi 
înapoi. Strălucirea e datorită unui cleiu, cel dintâi 
semn că şi castanul sa deşteptat din amorțire. 
Cleiul e o pavăză bună împotriva duşmanilor din 
neamul insectelor, care s'ar încumeta să încerce a 
gusta din carnea fragedă a mugurului. Sa sfârşit 
cu ei. Rămân încleieţi ori cât s'ar sbate. Dar cleiul 
e și un preservativ contra picăturilor de apă. Aprilie 
e înşelător. Acum burnițază, acum se lasă o undă 
de frig de înghiață apa. Nu e nimic mai stricător 

pentru plăpândul mugure de cât: „una caldă, una 
rece”. Pe faţa cleiului însă, apa nu se prinde. 

Când s'a aşezat căldura dea binele, abea atunci şi 
castanul face să crăpe zalea în care-şi închide spe- 
ranţa vieţii. Solzii'se,dau la o parte ; par nişte aripi 
de cărăbuşi. Nu cad însă, căci nu se ştie ce aduce 
ziua de mârie. Stau gata să se închidă din nou. Din 
mugure prind a se desfăşura frunzuliţe ca şi aripele 
fluturelui când iese din nimfă. Pare că tremură de 
emoție, dar Poate şi de frig, cu toate că părinții s'au 
îngrijit să le puie o flanelă caldă, țesută dintr'un 
puf atât de fin şi mătăsos, în cât întrece bumbacul. 
In sfârşit nu se mai tem de frig. Solzii joacă prin 
aer, luaţi de vânt; se împrăştie şi puful protector. 
Frunza repede se desfăşoară, întinzându-și foiţele 
ca şi cele 5 degete de la mână. De aceia castanul 
e folosit mai mult ca arbore de bulevard. Mugurii 
lui plesnesc târziu, dar. frunzele cresc repede. E 
arborele care dă cea mai deasă umbră. 

Castanul e încet, dar sigur. Alți arbori sunt mai 
grăbiţi. Işi deschid mugurii deocamdată nu pentru a 
da frunze, ci flori. Ei nau flori mirositoare şi 
boghioase, pentru a-și asigura fecundaţia, scopul 
vieţii, prin insecte, Cer ajutorul vântului şi, slava 
Domnului, vântul bate aproape zilnic la începu- 
tul primăverii. Dau drumul deci, de-odată, flo- 
rilor. 

In Cişmigiu aluni nu prea sunt, iar dintre cei 
mai grăbiţi să-şi scuture praful de polen sunt alunii. 


Câte-odată nici mugurii liliacului n'au plesnit şi 
alunul şi-a întins mâţisorii cu florile bărbătești. 

În schimb răchita de la coada nordică a lacului 
îşi desfăşoară repede mugurii cu flon. Sunt smi- 


Mitişorii de salcie şi Plop. 
(Desemn de D-ra £. Saulea şi D-l 
C. Motaș) 


.celele atât de cău- 


tate la Florii, cu 
mâţişorii numai 
puf de mătase. 

Ea dă semnalul. 
O urmează plopii 
rămuroşi, (Populus 
alba) cu mâţişorii 
purpurii când îi 
bate soarele, căci 
solzii care apară 
floricelele, — stropi 
de aur în filigrame 
de argint, sunt ca 
unşi cu drojdii de 


“ vin roș. Repede se 


trec ; mâţişorii cad 
jos pusderie, pare 
că ar Îi grămadă 
de omizi. Dacă ai 


putea auzi şoapta.. arborilor, te-ar minuna îndemnul 
ce-şi dau unii altora, acum, primăvara. Repede- 


repede! spune răchita. Glasul ei e ascultat. 
Nici n'a apucat bine să plesnească mugurii ari- 
nilor cu scoarța neagră, şi mâţişorii lor şirag de 

solzi negri, se lungesc. Intâlneşti acum primă- 
vara pe aceiaşi creangă conușile uscate ale fruc- 
telor din anul trecut, alăturea cu mâţişorii din pri- 
măvară. 
Mesteacănul şi cl se grăbeşte. Ce delicați mai 
sunt! Trunchiul lor e ca învălit 7 
în hârtie alburie. Din loc în 
loc, ochi negri, sunt asemenea 
deschiderilor de pe acoperişul 
caselor săsești din Sibiu. Ma: 
sus, coaja netedă e cu desem- 
nuri, linii scurte, negre, între- 
rupte trase de jur împrejurul 
scoarței ca nişte heroglife. Şi 
apoi încep biciile, ramurile 


fs 


„delicate, plăpânde, îndoite'n jos 
chiar de greutatea mâţişorilor 
negri, scurţi, care prind a se 
deschide de timpuriu. 
Mestecenii întrupează în ei 
ginşăşia, mai mult de cât ori 
care alt copac de la noi. 
Frumoşi sunt ulmii, nume- 
roşi în Cişmigiu. Crengile ca 
uscate, negre, capătă de odată bumbişori rubinii, 
aşezaţi alternativ, în o parte și alta a rămurelelor. 
De cum dă primăvara se deschid mugurii cu 
flori, mărunte, trandafirii, grămadă. Câte-va cu- 
vinte asvârlite aice, nici pe departe nu arată dră- 

Trunchiu 
de Alesteacăn 

gălăşenia neîntrecută a acestor grupe de flo- 


ricele. 


La fel e frasinul. Mugurii necrăpați sunt violeți ; 
când se deschid, câte unul față'n faţă, floricelele 
mărunte pare că sunt flori de rozete aninate pe 
“crengi, galbăn-verzii cu puncte cenuşiu-închis. T're- 


Flori de ulm (stânsa) şi de frasin 
(dreapta). (Desemn de C. Molaş) 


buesc privite de a- 
proape, cu atenție, 
spre a le prinde su- 
râsul lor primăvăra- 
tec, în contrast cu 
rigiditatea  îmbrăcă- 
mintei de iarnă a 
trunchiului ca de 
fer bătut cu ciocanul. * 
Asemenea contraste 
atrag, deschid su- 
fletul pentru  înţele- 
gerea plantelor, fiinţi 
care par făcute pen- 
tru a înveseli pe al- 
tele, deşi de fapt se 
bucură de viaţa lor. 


Ar fi greu să înşir aice toate particularitățile 
arborilor de pădure care se găsesc în Cișmigiu. 


3 Ș ] 
I-am. descris aiurea "). 


Se încheie astfel prima parte din decorul na- 


tural al frumoasei grădini. 


Î) 1. SIMIONESCU, Pădurile noastre. Editura Casa Şcoalelar, 1925. 


« 


35 


Jos. în partea parcului englezesc, verdele una peste 
tot al pajiştei, stropit cu bumbii părăluţelor, învio- 
rează. Mai grăbite, tufărişurile de liliac, şi celelalte 
tufe mărunte, în care vrăbiile țin sfat gălăgios, 
sunt aproape verzi. Mai sus, sălciile pletoase au 
ţesut pânză rară dealungul mlădiţelor, din frunzi- 
şoarele plăpânde. Grădina se pregăteşte pentru po- 
doaba de vară. 

Până atunci însă urmează pictarea tabloului cu 
noianul florilor de pe arborii mai mult exotici. 
Deliciul de acum începe. 


y 


(RS 
da 


Presentul şi treculul. Fruct şi flori de arin- 
(Desen de 4. Bordenache) 


PRIMĂVARA'N TOlU. 


Cu faptura ei de [loare 
Și cu daruri noi, 
Veşnică biruitoare 
A sosit la noi. 

P. Cerna 


După ce mugurii au plesnit, începe adevăratul 
farmec al Cişmigiului, când florile împodobese 
peste tot grădina. Se aşează ninsoare de flori în 
copăcei, după cum se aştern flon prin iarbă. 

"Măestria celor care îngrijesc de grădină, e desă- 
vârşită. Nu lipsesc flori până'n toamnă. Minunată 
este însă variaţia tonalităților de culori care se suc- 
ced la intervale scurte. Acum e galbenul de topo- 
raşi ori de Forsythia; apoi trandafiriul florilor bă- 
tute de meri, albastrul pusderiei de stânjănei după 
care vine roşul de focal trandafirilor, al bujorilor ori 
albul tufelor de iasomie şi bârcoace (Cotoneaster). 

De aceia în lunile de primăvară, decorul se schimbă 
aproape din săptămână în săptămână, repede, uimitor 
de repede, ; vizitile nu trebuesc făcute prea di- 
stanţat. 

Până ce natura prevăzătoare încă nu dă drumul 
florilor de pe plantele crescute'n libertate, omul 

aşterne culoarea toporaşilor. Verdele viu al pajiştei 
din lungul grădinii este încadrat cu chenare late, 
albastre une ori, galbene alte ori ale toporaşilor 
resistenţi, care înfloresc şi sub omăt. Sunt cele 
dintâi flori de podoabă, sunt cele din urmă care-şi 
stâng candelele. Se înmulţesc uşor, aşa încât în- 
desându-se, împletesc o pânză de flori pe straturile 
în care -sunt puşi. lată de ce efectul lor e admi- 
rabil, aşezaţi numeroşi” unii lângă alții, cam de 
acecași culoare, în 
jurul dreptunghiului 
de iarbă verde. Pro- 
duc un efect cu atât 
mai ademenitor, cu 
cât privirea este la- 


comă de culori. ia alibi 

In rondul dinspre 
Bulevard, spaţiul e împlinit cu Cineraria, pregătite 
din vreme în sere aşa în cât la. așezarea lor pe 
straturi sunt în plină desfăşurare. Cu frunzele late 
dau locului verdeață. Cu tufele de flori fel de 
fel colorate de la roşul de granat la albul de var, 
formează o polichronie ce te uimeşte tocmai pentru. 
'că e aşa de timpurie. 

Intre timp încep să înflorească şi cele câte-va 
tufe de corn. Pete galbene se văd ici şi colo printre 
arbori. Sunt crengile arbustului care n'a dat încă . 
frunze, dar par unse cu pucioasă de pusderia flo- 
ricelelor mărunte, cu câte 4 petale. 

Galbene sunt şi florile din vârful tufelor de Ma- 
honia aquifolium. Se recunoaşte lesne acest arboraş 
de loc de prin California, adus în Europa abia pe 
la 1828 ; prin încrucişări din el s'au căpătat sume- 
denie de forme, mult folosite tocmai pentru garni- 
turi, cum se vede în Cişmigiu, mai ales pe latura 
dinspre Schitu-Măgureanu a aleei principale. Se 
recunoaşte după frunzele scorţoase, cu ţepi roşietici 
pe margini, compuse 
din frunzişoare nepe- 
rechi, tivite şi ele cu 
ceva roş purpuriu. In- 
cep să înflorească de 
timpuriu ; au flori mă- 
runte galbene dar gră- 
madă, aşa în cât con- 
trastează cu verdele 
frunzişului des. 

Flori de Forsyihia Tot acum încep să 

deie flori galbene şi 

tufele de Forsythia suspensa, de loc din China. S'a acli- 
matisat la noi destul de bine ; e una din tufele cele 
mai decorative din grădini. Abia plesnese mugurii 
şi din ei ies, spânzurând pe crengile îndoite ca 
nişte frumoase arcuri, florile galbene de aur, cu 
câte patru petale lungueţe şi mototolite ; în mijlocul 
lor străluceşte bumbul stigmatului cu o aureolă de 
perişori portocalii. La început câte o floricică ; repede 
crengile nu mai pot. susținea pusderia florilor, care 

atrag atenția de departe prin culoarea lor intensă. 
E. haina galbenă a Cişmigiului, cea dintâi. 

lei şi colo însă sunt şi pete de altă culoare. 
Atracţie deosebită o au tufele, azi împuţinate, de 
Magnolia, candelabre puse în fața statuii eroului 
francez. Acest arbust decorativ, de loc din China 
şi Japonia, e aşa de grăbit să-şi desvăluie florile 
mari, în cât mugurii florali nu aşteaptă nici aşe- 
zarea căldurei'; cresc îna- 
intea celor cu frunze. Stau 
în vârful crenguţelor ca 


nişte flăcări palide, care SNA 
însă cu cât dă căldura cu N 
atâta pâlpâie mai din plin. SA 
Când toate florile s'au 
deschis, arbustul e numai 
pâlpâiri roşcate. Florile 


mari, boghioase, felurit co- 


h 
de 


lorate după specii, atrag id i reale 
atenția de departe. In 

“Cişmigiu, unele sunt albe, altele purpurii, desfă- 
şurându-şi petalele numeroase, mari, spre a arăta 
noianul de stamine galbene, în jurul pistilului mai 
adesa verzui. 

Pare că a dat semn tăcut tuturor celorlalte plante 
exotice ; pare că o înțelegere mută există între 
Magnolia, cea mai hărnică şi între mulțimea copă- 
ceilor plantați mai ales în partea ce vine în faţa 
pieţii Ministerului Armatei. Sunt rude de ale vi- 

“şinilor, merilor, cireşilor, gutuilor noştri, aduse din 
China şi Japonia. — Cultura lor în aceste ţări e aşa 
de răspândită, în cât sunt grădini întregi ori alee 
lungi, care primăvara atrag lume de pe lume. 


Farmecul florilor lor micuţe dar atât de gingașe 


la culoare, te fac să surâzi chiar când ul adâncă 
îţi sângeră inima. 

E plăcut 'să urmăreşti şi în Cişmigiu, năzuința 
lor la imnul ce-l aduc primăverii. Arborii sunt 
micuţi, rar cât un vișinel, dar cu ramuri bogate. 
Dau frunzele ceva mai târziu de cât florile. Bobocii 
îmbujorați de bucurie deşi, numeroși, par bumbi 
de mărgean. Pe urmă numai mulțimea florilor 
împodobeşte crengile. Când priveşti mai de departe, 
o pânză trandafirie este întinsă peste această parte 
a Cişmigiului. E un colț din grădinele japoneze. 

Sunt toate nuanțele rozului. Colo un copăcel de 
Prunus triloba, mai înălţat, cu trunchiul cât braţul 
de gros, cu crengi multe și subțiri. Pare că s'a as- 
vârlit peste el o maramă bogată din mătasă tran- 
dafirie. Floricelele cu multe foi, în mijloc cu câte-va 
dungi albe-gălbui ale staminelor, îi dau un aer atât 
de gingaş, în cât nu vrei să te mai depărtezi de el. 
Prinzi minunata artă a Naturei de a şti atât de 
delicat să picteze o foaie, dar în atât de mare ar- 


monie dela o floare la alte. Mai încolo un alt 


soiu de Prun cu florile bătute, tot trandafirii ; Prunus 
Pavardi dimpotrivă e ca vişinul nostru, dar are 
florile ma: mărunte, cu un abur roşcat. 

- Concurentul lor cel mai de temut este Crataegus 

monosyna varietatea rubra pleno, adecă Păducelul 
nostru ciucură de floricele mărunte, bătute şi roşii, 
ca muiate în carmin, dar cu pete albe care aduc 
aminte de cel de pe lângă păduri. E produsul omului, 
prin răbdare şi muncă. Lui i se datoresc toate va- 
rietăţile aceste care fac din parcuri şi grădini gran- 
dioase tablouri măestrit colorate. 

Şi merii mărunți îşi îmbracă haina trandafirie 
de primăvară, cu flori micuţe, dese, în afară mai 
roşii de cât pe faţa lăuntrică. Printre ei se află 
rătăciţi şi câte un vişinel cu fulgi de zăpadă. 

Copăceii aceştia, cu trunchiul subțire, dar cu 
cununa desvoltată, prin noianul florilor îţi fac im- 
presia unor nourâşi impurpuraţi de soare lăsați 
deasupra pajiştei verzi. 

Marginea aleelo este încondeiată cu un roș mai 
intens. Sunt tufele pitice de misdali, cu crenguţele 
numai petale trandafirii, care” înveselesc privirea. 
Mai numeroase sunt tufele ceva mai răsărite de 
Cydonia japonica, spinos, adus din China “si Japonia 
încă de pe vremea revoluţiei franceze. Printre frun- 
zişul deodată rar, cu frunzele ca de pele, stau buche- 
ele de flori maşcate de un roş vioi cu petalele res- 
frânte, ca să se vadă şi bumbii gălbui ai staminelor 
din mijloc. Sunt minunaţi arbuşti decorativi, ce-ţi 
surâd în podoaba lor minunată. Până şi pomuşoara 
(Coacăza), a devenit sub mâna omului o plantă 
ornamentală. "Tot în acelaş rond, pe margine, către 

clădirea Ministerului Armatei se pot vedea tufe 
de Ribes sanguineum, răspândită mai ales în Califor- 
nia şi Munţii Mexicului. După nume se vede că 
florile din strugurași, nu sunt aproape invizibile, 
discrete.. cum .e la pomuşoara noastră, ci sunt 
maşcate, roşcate. Neamul ei cu flori galbene 
(Ribes aureum), de loc tot de prin California, a ajuns 
la noi aproape comun și prin grădinele mai puţin 
îugrijite. Nu e atât de decorativ, căci floricelele 
galbene, cam sunt înecate de frunzile care ies în- 
naintea lor şi cresc repede. Printre copăceii cu scântei 
de foc e atita veselie şi podeabă, căci locul liber 
este împlinit de flori albastre, pe tufișuri mă- 
runte, 

Atâta bucurie ce-ţi revarsă fără să vrei culorile 
primăvăratece în suflet, în cât nai ochi de cât 
numai pentru ele. lar dacă, căutând spre cerul care 
le-a făcut să se desfășoare, ridici privirea'n sus, 
te prinde uimirea de schimbarea ce a adus, soarele 
în scurt timp, în uriaşii parcului, ce păreau până 
acum uscați. În toți șe simte forfota şi înfrigurarea 
primăverei. Castanii şi-au deschis mugurii. Arţarul 
(Acer Negundo) de loc de prin Canada, e numai 
canafuri aurii de flori ; Frasinul și el are pe cren- 
guţele încă fără frunze, bucheţele de floricele de- 
licate, tot unul în faţa altuia. Un painjeniș rar de 
frunze fragede cu culoarea lor ştearsă încă, a în- 
ceput să se țese sus, aninat de crengile copacilor. 
Până şi plopul piramidal ceva mai leneş, începe 


: pi 


să fie stropi cu verdele frunzelor ieşite din mu- 
gurii mărunți. | 

Ca şi când” simt ameninţarea bolţei umbroase 
de frunzar, printre arbori, jos în pajiste, prind 
repede a-şi înălța florile şi bietele plante comune 
de pe la noi. Traista-ciobanului îşi ridică floricelele 
albe înşirate pe un lujer lung, iar păpădia, se ames- 
tecă printre părăluţe, punându-se a întrecere cu ele 
prin floarea ei ca nişte bani strălucitori de aur. Nu 
este însă tolerată ; socotită prea comună nu e băgată 
în seamă. Dacă ar fi fost adusă din Australia, scrie 
un admirator al ei, ar fi cântărită cu aur. Lucrătoarele 
o pândesc ; o scot din rădăcini şi o asvârl la gunoi, 
ca nu cumva obrăsnicindu-se să invadeze nobilul 
parc englezesc. In splendoarea florilor exotice, pă- 
trunde în suflet tristeță, provocată de moarte o undă 
de prematură a acestor flori frumoase în sine, dar 
nenobile. 

În schimb lalelele sunt mai întețit cultivate. Far- 
mecul ce-l dau pajistei verzi e tocmai că sunt as- 
vârlite fără ordine aparentă. E. vremea lor, căci mai 
târziu razele soarelui nu mai ajung prin bolta de 
frunze ca să le mângăie. Când răzlețe, când gru- 
puri mici, lalelele sunt ultimul decor al spaţiului 
de sub arbori. Florile maşcate, în vârful lujerului 
înalt, ieșit dintre cele câte-va frunze ca ceruite, par 
lumânări înfipte în iarbă. 

Se ştie că prin muncă şi răbdare fără samăn, olan: 
dezii au ajuns să creieze sute de varietăţi de lalele. 

"Au ajuns să le deie toate culorile posibile, de la 
“albul imaculat, până la roșul de sânge închegat, ce 
pare de departe negru. Îşi închipuie atunci ori cine 
farmecul acestor flori în spațiul larg al Cişmigiului. 
Potire albe, curate ori cu pete roşii roşii ca sân- 
gele, galbene, împestrițează cu surâs tineresc fra- 
gedul verde al ierbii 
dese. Mai înpresionante 
sunt lalelele înalte, bo- 
ghioase, cu culori in- 
tense, puse .în locul 
unde brazii fac decor 
posomorât. Contrastul 
între căutătura încrun- 
tată a cetinelor aproape 
negrii şi stropii de la- 
lele din faţa lor, le 
scoate mai în relief fru- 


musețea. 
Primul act din de- 
Lalele sfăzurarea podoabei de 


q primăvară s'a isprăvit. 
Corul păsărelelor ademenite de pâlcul de arbori, 
înalță imn de preamărire naturii. Mai ales după o 
ploaie care face atmosfera mai transparentă, pulsul 
vieţii fragede e. cu neputinţă să nu prindă în 
mreje pe cel care întâmplător a păşit peste pra= 
gul uneia din intrările numeroase ale Cişmi- 
giului. 

Arborii sunt înfrunziţi. Peste tot în crengile lor 
S'a aninat pânza verdelui fraged. Ici şi colo, câte 
un rătăcit din alte lumi mai aduce aminte de amor- 
ţeala iernei. Ailanthus glandulosa, adus: pentru întâra 
oară din China la Londra în 145], încă pare gră- 
madă de: vreascuri, deşi cu coaja puţin înverzită, 
trădând deşteptarea din toropeală. Celtis australis, 
care creşte şi prin pădurile din Dobrogea dovedind 
pătrunderea aburului mediteran, în cuprinsul gra- 
nițelor noastre îşi mai păstrează, boabele ca de 
piper pe crengile negre, cu trunchiul ca de salcâm. 
Gleditschia încă e neîncrezător ; în vârful mugurilor 
se văd abea nişte picături alburii. 

Peste tot e veselie, flori, chemare spre viața ade- 
vărată, acea a naturii atotlecuitoare. 


VREMEA STÂNJĂNEILOR. 


E pe la sfârşitul lunei lui Aprilie sau ceva mai 
târziu, după cum se grăbeşte primăvara ori merge 
mai agale. 'În anul acesta (1931) bunăoară, la data 
când în anul trecut Cişmigiul își îmbrăcase haina-i 
trandafirie, prunii japonezi abea sunt îmbobociţi, 

'viorelele nu s'au vestejit cu totul iar lalelele își 
ascund, prudente, bobocii între frunze. 

Primăvara e greu până ce soseşte. Odată ce s'a 
arătat, trămbiţează cu putere ca să i se audă glasul 
prin toate colțurile, să nu rămâie nicăeri neştiută 
aşezarea ei printre noi. Aşa mai câştigă ceva din vre- 
mea perdută pe drum pentru ca să pregătească 
deschiderea trandafirilor din luna Mai. Ca într'un 
cortegiu nupțial, înflorirea acestora este prevestită 
prin alte grupuri. 

Cişmigiul ş'a desbrăcat haina de mătasă galbenă 
ori roză. Îşi îmbracă pe rând haina albă, apoi mai 
lungă vreme o ţine pe cea albastră, împletită din 
stânjânei. Farmecul tabloului s'a mutat. In partea 
de răsărit a parcului atracţia s'a isprăvit. Prunii și 
metrii ş'au scuturat petalele mărunte. Arborii s'au 
pus pe muncă, de îndată ce ş'au desfăşurat frunzele. 


[i 

Farmecul e în jurul lacului şi în partea parcului 
din spre Schitul Măgureanu ori Strada Știrbei. 
Acolo s'a întețit toată străduinţa conducătorilor gră- 
dinii, ca să nu lese locuşor neînflorit. 

Tufărişurile dinspre Liceul Lazăr, îşi arată po- 
doaba florilor felurite, din care albul domină. A- 
tracţia principală, anunţată şi prin ziare, o face 
arborele Paulownia imperialis, de loc tot de prin 
China în sudul Japoniei. In Europa a fost răspân- 
dit din 1830 prin seminţe, căci e un arbere ce se 
aclimatizază repede, dacă a fost păzit de ger în 
primii ani de tinereţă. Cel din Cişmigiu e cam 
atins de vreme. Nu e aşa de impunător ca aiurea. 
Totuşi e în adevăr o atracţie, nu atât prin bogăția 
florilor cât prin culoarea lor. Bogat în flori e şi 
castanul, dar ne-am obişnuit cu el..Este impunător. 
când la capătul ramurilor, dintr'un buchet de frunze 
mari, resferirate'n toate părţile, se înalță candela- 
brul cu flori albe bogate sau cum sunt câți-va şi 
în Cişmigiu, cu flori roşietice ca de carne proas- 
pătă. E. frumos, bogat, dar, cum zic ne-am obiş- 
_nuit cu el. Creşte pe toate bulevardele, măcar că 
e chinuit; nimene nu se îngrijește să-l mai slo- 
boadă puţin primăvara din strânsura ca de fer a 
pământului. bătătorit. 

Frumos e şi celalt copac exotic Catala bigno- 
nioides ce ţine tovărăşie lui Ginkgo, într'una din 
aleele secundare care pleacă din locul cu bustul 
lui Panu, spre spaţiul cu Platani şi norod mult 

în zilele de sărbătoare. De locul lui, din Ame- 
Tica, se găseşte azi în toate parcurile mari din 
Europa. Înfloreşte mai târziu prin lunie-lulie şi 
dă un strugure înalt de flori cam ca ale castanului, 
“pâlnii albe, cu incondeieri vişinii, cum sunt şi bo- 
bocii rotunzi. Cu frunze mari, în formă de inimi, 
dar cu un miros cam greoi, e un arbore decorativ. 
larna se recunoaşte «după păstăile lungi, uscate, 
turtite, de toacă într'una la bătaia crivățului. 
_ Paulowria însă îi întrece prin frumusete, căci 
"înainte de a înfrunzi, de pe crengile ce par uscate 
se înalță câte un strugure de flori maşcate, de un 
albastru şters bătând în violet, cam ca florile de levan- 
țică ; au ape albe spre margenea resfrântă a pâlniei 
adânci şi miros de violete. Pe dinlăuntru flo- 
rile sunt colorate mai deschis, cu două dungi gălbii 
pe petala de jos, mai răsfrântă de cât celelalte. 
Arborele, sensibil la răceală, nu înfloreşte în toți 
anii. Când iarna e grea iar primăvara cu zile de frig 
mai numeroase, mugurii ce dau florile sunt stân- 
jeniţi în desvoltarea lor. De aceia merită anunţul 
prin ziare. De altfel atrage atenţia şi prin frunzele 
mari late, când arborele e“ în plină putere, a- 
vând o lungime Să de 40 ctm., pe o lăţime de 
20 ctm. Dim E 

In Cişmigiu el e ca un rege. Strajă îi formează 
brazi. întunecaţi ; curtenii sunt arbustii înfloriţi, 
din păcate tot mai răriţi. Un ulm cu crengile în- 
doite'n jos deschide tămăierea, cum începe primă=- 

vara. Când Paulownia e înflorită, Salcâmul galbăn 
(Cytisus Laburnum) e şi el ciucură de flori, alăturea 
„de Viburnum opulue, Călinul cu florile grămadă de 
par un băț de zăpadă aninat printre frunze. De 
aice şi numele dat de francezi Boule-de-neige 
ori de nemți Schneeball. In Cişmigiu, ca şi în ori 
ce pare, tufele | 
de  Viburnum 
“sunt numeroase. 
E foarte deco- 
rativ, căci florile 
sterpe, une ori 
bătute, cu câte 
5 petale, îngră- 
mădite ca nişte 
sfere, încarcă a- 
şa de tare ar- 
borașul, încât 
îşi îndoaie cren- 
gile şi pare nins. 
La început flo- Salcâm-galben 
ricelele sunt gal- 
bene-verzui ; în toiul înfloririi devin albe ca omătul, 
spre a se colora ca crema când încep să se scuture. 
Tot ca ninse, cu crengile îndoite, par şi tufele 
de Spiraea hypericifolia ; e neam cu Cununiţa, de loc 
de prin Siberia, cultivat în Europa de prin veacul 
al 17-lea. Florile stau una lângă alta, ca şi ză- 
“pada iarna, când se lasă încet pe crengi. | 

E. imposibil de arătat noianul întreg de tufări- 
şuri, care formează gard viu, în lungul alee: prin- 
cipale, ca şi în. capătul nordic al lacului. Strălucese 
ca nişte steluțe albe, cu stropi numeroşi de aur în 
mijloc, florile mirositoare de Jasomie (Philadelphus 
coronarius) ; crengile ei se încâlcesc între cele de Mâ- 
linul de grădină (Deutzia scabia), adus din Japonia. 

Alăturea e Caprifoiul 
(Lonicera - tatarica) cu 
florile trandafirii ori 
Hurmuzul  (Symphori- 
carpus  racemosus) cu 
mici flori rozii pe din 
afară, albe înlăuntru şi 
cu frunze ovale ca ce- 
uite. Și câte altele, 
care de care mai fru- 
moase ; pare că se în-. 

Flori și fructe Rueiris EC să-şi arăte podoaba 
(Des. M. Zupan) florilor. Tot sub Pav- 
lownia, te opreşte'n 

loc salcâmul roş, (Robinia hispida) numai strugu- 
raşi de minunate flori cu aripele de carmin, cu lun- 
trea albie. Sunt flori până și pe scoarţe. Așa e la 
Cercis siliquastrum, de loc prin Asia-mică, neam 
cu salcâmul, dar n 'are florile printre frunze, ci câte 
3—4, atârnând ca nişte cerceluşi de mărgean, de o 
delicateţă cu atât mai atrăgătoare, cu cât sunt ani- 
naţi de scoarţa cafenie. Interesante sunt și frunzele: 

ca de grâuşor dar mai mari, cu contur neted şi 
elegant tăiat. 

Aceste toate sunt reslețe, trebue să le cauţi. Pri- 
virea îţi este însă fără vrere atrasă asupra Gliciniilor 
a Stânjăneilor şi a tufelor de liliac. 

Stânjâneii sunt plante primăvăratece. Nici -n'a 
apucat cornul să înflo- 
rească şi frunzele lor ca 
“mişte vârfuri de' săbii, 
- străpung împletitura 
pâslei uscate din anul 
trecut. Cresc repede, 
dar înfloresc în . urma 
lalelelor. Numai stân- 
jăneu pitici, puşi în 
lungul aleelor se gră- 
besc. Florile de un 
albastru intens sau gal- “ 
bene sunt drăgălaşe ca Tu fe de stânjânei pitici 
nişte copii. Ceilalţi 
stânjânei, - înalţi, sunt pusderie. Acopăr. suprafeţi 
întregi, iar când înfloresc în toiu, un ochiu de cer 
albastru s'a lăsat peste grădină. Printre florile de 
un albastru limpede, ceva palid, se văd altele când 
alburii, sidefii ori mai intens albăstrii. Pe margenea 
lacului îşi ridică floarea câte unul galbăn. 

Tufa de cătină (Tamarix telrandra), cu frunzele 
ca nişte solzi deşi, dar cu crengele presărate cu 
puful florilor mărunte, trandafirii, prin contrast cu 

albastrul stânjâneilor ce o înconjură, pare mai fru- 
moasă de cât e. 

Ceva mai înaintea irişilor 
a înflorit liliacul, arbustul 
care creşte sălbatec prin Ca- 
zanele Dunării, ori stâncele 
dobrogene de pe la Hârşova. 
Cultivat, este de diferite 
soiuri, Uni au florile maş-- 


O crengută de Tamarix Glicinia 


cate şi mai intens violacee, alţii mai mărunte şi mai: 
coşcate ori albe. Spre sară, după o ploaie răcori- 


dă 

toare, mirosul lor amestecat cu al stânjâneilor, îm-- 
bălsămează aerul cu o aromă atât de delicioasă și 
delicată, în cât mai că întrece pe a trandafirilor.. 

In sfârșit podoaba acestei vremi sunt cele câ:e-va 
boschete de glicinii (Wistaria sinensis), podoaba gră- 
dinilor din China şi mai ales din Japonia..De regulă 
sunt plante acățătoare ce împodobosc şi în Cişmigiu 
unele felinare electrice Pe aleea din fața străzii |! 
Septembre, din fiecare trunchiu 'de Glicinia s'a 
făcut unt boschet. Când sunt în toiul înfloritului 
frunzele dispar de'sub povara ciorchinilor bogați, 
cu flori ca de salcâm, numai că sunt de o culoare 
albastră deschisă bătând în violet. Poate nici unul 
dintre arbuştii grădinii nu apar mai plini de fru- 
museţea florilor, ca glicinile. 

Cu aceste soiuri de plante care revarsă din belşug 
noian de flori, se încheie perioada de plină primă- 
vară în Cişmigiul nostru atât de bine îngrijit. Trec 
unele din altele; se împletesc unele cu altele. La- 
lelele încă n'au dispărut când începe liliacul, iar 
acesta e în toiu când stânjâneii prind a tapisa gră- 
dina. 


IN TERME ZAO. 


Pe-al ierburilor câmp plăpând... 
Sglobiu, cu capul dat pe spate, 
Un mac își scutură pe rând 
Petalele însângerate. 


Otilia Cazimir 


Grădina întreagă este un tablou uriaş în care 
nu se împletesc numai formele, ci mai ales culorile. 
Stropi din curcubeu, în irizări fantastice, acopăr 
locurile. Se pregăteşte ziua cea mare, actul final, 
când podoaba și mirosul trandafirilor vor lăsa'n 
umbră toate celelalte flori. 

Lalelele şi-au perdut foile colorate ; rămân luje- 
rele, în vârf cu măciuca fructului verde. Florile 
de liliac devin tot mai palide de un violet cenuşiu, 
murdar. Nu se poate prinde mai bine de cât la 
flori scoborârea curbei de viaţă. Pregătirea, spe- 
ranţa este molipsitoare. Toiul înfloririi e flacăra 
vieţii. Repede se stâng. Rămâne gospodăria frun- 
zelor, munca din greu pentru grija copiilor. În curba 
de viaţă a plantei vezi pe acea a omului. În 
aşteptarea strălucirii parcului prin noianul flo- 
rilor de trandafiri, locul lalelelor și al stânjâneilor 
îl ia bujorul. Tufele la început ruginii, apoi verzi 


cu frunze mari, adânc tăiate, încep să îmbobocească, 
când stânjenii sunt în toiu. Bobocii sunt ca nişte: 
bombiţe învălite de 2 scuturi, care lasă între ele dunga 
roşcată a petalelor mototolite. Incet, încet scuturile 
„se dau la o parte, petalele se resfrâng şi ca după 

comandă câmpul dinspre nord, pare că e coasta 
Bucegilor cu smir- 
darul, întins ca un 
jar încins. Se îm- 
_bujorează locul, se 
apleacă lujerele sub 
povoara florii gre- 
le, dar repede se 
scutură, făcând să 
ningă fulgi mari 
trandafirii pe lo- 
cul din jur. 

Flăcănile se în- 
tețesc ; pe pajiştea 
întinsă dinspre Mi- Bujori 
nisterul Armatei 
apar  macii cu frunzele tăiate mărunt, cu florile: 
mari de un galben portocaliu aşa de strălucitor, 
în cât se văd cine ştie de unde. Pe cât e de stră- 
lucitoare floarea, pe atât e de efemeră ; petalele ca 
de mătasă încreţită mărunt, repede se desprind, 
lăsându-se duse de vânt. 

De pe podişca de scânduri ce înaintează în lac,. 
decorul din jurul acestuia apare în toată manifestarea. 


de viață sănătoasă. Fondul e format de cadrul 
verde intens al arborilor în plină putere. Plopii ră- 
muroşi îşi tremură într'una frunzele brumate pe o 
parte. Cei piramidali se înalță, enorme flacări, către 
cer, legănându-şi coama ramurilor din vârf, la cea 
mai slabă undă de vânt. Sălciile pletoase îşi oglin- 
desc în'apă crengile 
răsfirate ca 'un păr 
bogat, despletir. Ca- 
stanii cu candela- 
brele florilor stau ne- 
clintiţi de fericire. De 
jur împrejur zidul de 
împrejmuire e o res- 
frângere de verdeață 
până la faţa apei. 
Câte o lalea întâr- 
ș : ziată, câte un iris 

LE galbăn, împestrițază 
fondul. Mai la o 
parte tufele de călin 
bătut, asvârl. o pată mai mare, albă, iar strugurii 
de glicinii acăţate de un arbore formează boschet 
de ciorchini albaştri. La marginea aleei dinspre 
lac prin frunzele tufărişului des, ztrălucesc florile 
de Diervillea florida, ultimele cu tonul roz al flo- 
rilor de prun. Până şi socul obişnuit, în tovărășia 
celorlalte a' devenit plantă de decor, cu tipsia flo- 
rilor mărunte întinsă spre soare. 


NE 

Sus, în frunzarul des, păsăruicele cântă şi ele 
cântecul fericirii ; jos în apa unduită de lovitul 
vâslelor se reflectează coroana arborilor. Peştişorii 
roşii, puzderie, în umbra verdelui intens al apei 
umbrite, par petale de maci. 

Mulţumirea ce ţi-o dă natura în toiul vieţii ei 
de zămislire este nebănuită.. Ce uşor e să o vuşti! 
Și totuşi Calea Victoriei e mai îmbâcsită de oa- 
meni care-şi târâie picioarele, răscolind ceaţă de praf. 


TRANDAFIRII. 


Nu sunt multe parcuri, nici în străinătate, care 
să aibă o profusiune mai mare de trandafiri feluriți 
într'o orânduire nici se poate mai artistică, cum 
e Cişmigiul. | 

Sunt de toate soiurile, de toate culorile; sunt 
trandafiri ca nişte copăcei, sunt alţii pitici ciucură 
de flori, ori ecățători, ghirlănzi de jar. Preumblân- 
du-te pe aleea trandafirilor poți să-ţi dei sama în 
acelaş timp de puterea şi voința omului, aplicate 
la perfecţionarea naturii. | 

Din măcieşul cu florile boghioase, dar și spi- 
moase, ce împodobesc marginele pădurilor de la 
noi. omul, cu răbdare şi muncă, a scos peste 1000 
de varietăţi. Burbank, vrăjitorul american a creiat 
după cum îi irecea prin minte, fel de fel de varie- 
tăți de fructe; a ajuns să capete şi trandafirii atât 
de închişi la culoare în cât par negri. 

Sunt trandafiri bătuţi, simpli, galbeni, albi, roşii. 
Numai trandafiri albaştri nu a ajuns omul să în- 
făptuiască. | 


58 


Aleea trandafirilor, de jos, dinspre intrarea prin- 
cipală până sus în spaţiul larg de sub ruine, e o 
încununare a primăverii şi un deliciu pentru miros 
şi văz. Sunt trandafiri de culoarea cremei ceva mai 
trandafirii, cu florile mari, cu petalele delicate. E 
varietatea Mareșal Niel. Sunt trandafiri mărunți, 
cu flori numeroase, roş închis, ca focul. 


Tufe de trandafiri 


Minunat decor îl dau trandafirii acățători, fru- 
moşi chiar când sunt numai îmbobociţi, dar mai 
mândri când sunt ciucură de flori, alcătuind 
arcuri de triumf. Deoparte şi de alta a aleei 
sunt numai trandafiri roşi. Ma: îndărăt, cres- 
cuţi în voie sunt tufe ninse de Rosa multiflora, cu 
flori simple, stele galbene cu aureola albă a petalelor 
simple ; alte tufe de trandafiri galbeni, numeroase 

strălucesc. în bătaia soarelui. E. atâta profusiune de 
flori, încât în adevăr îţi explici representarea pri- 
măverii. sub forma unei zâne, care samănă peste 
“tot locul numai 
petale. 

Arta decorărei e 
neîntrecută în spa- 
țiul larg de sub 
ruini. Mai ales 
când trandafirii pi- 
tici cu corola de 
rubin încep a în- 
- flori, în locul stră- 
juit de plopii pi- 
ramidali şi de 
sălcii pletoase, e 
un tablou de Ru- 
bens. Pajiştea ver- 
de din mijloc; 
câte-va tufe de 
bujori  purpurii; 
stânjâneii gălbui 
cu vine violete, 
alţii albaştri ; tran- 

Trandafiri dafirii rătezați cu 

flori mari de ru- 

bin ; cercul plin de Begonii purpurii, fac un mo- 
zaic ce-ţi iea ochii. 

E o adevărată beţie de culori. 


-— ma 

După ce încep să se scuture cei mai mulţi tran- 
dafiri, perioada adevărată a florilor s'a încheiat. 
Cortegiul se închide prin crinii imaculaţi, înalți, 
cu potirul de o mândrie sfântă, în concurenţă cu 
câteva tufe de Yukka ce-şi ridică florile ca de fildeş 
pe lujerul înalt ieşit din buchetul frunzelor ascu- 
ţite la vârf. d 

Ma: rămân ele flori, îngrijite de om, dar sunt 
rare, șterse. Natura intră în faza plămădirii hra- 
nei pentru semințe. E de o seriozitate împună- 
toare şi de o măreție corespunzătoare actului ce 
se îndeplineşte în taina mutismului complect. În 
liniştea deplină, mai cu samă când soarele din 
înaltul cerului revarsă din belşug puterea lui dă- 
tătoare de viaţă, e impresionantă tăcerea aparentă, 
de şi ştii bine că în frunzele ce nu se mişcă, sub 
scoarța ce pare rigidă, e mişcarea intensă ce pre- 
găteşte vieţi noi. Arborii stau neclintiţi. Nici o 
frunză nu se mişcă. Se lasă inundate de bătaia 
razelor de soare ce nasc vibrări zămislitoare de 
noi puteri de viaţă. 

“Au amuţit şi păsările, căci gurile s'au înmulțit, 
iar grija a crescut. S'a dus îmbrăcămintea nunței, 
ca şi cântecul de veselie. Seriozitatea vieţii a cu- 
prins laleaua ca şi castanul rămuros. 

In schimb din grădina întreagă transpiră măreţia 
vieţii de muncă tăcută. 

Un parc este o operă de artă. Pentru a putea fo- 
losi suprafaţa avută la îndemână, nu se cer numai 
adânci cunoştinţi despre viaţa plantelor în amănunt, 
ci iscusinţa îmbinării lor în aşa măsură în cât 
să se armonizeze cu natura locului într'un tot de- 
săvârşit având însă şi detailiuri atractive. 

Aşa se explică de ce. A. Le Nâtre este trecut 
în tratatele de artă în rândul pictorilor şi ai sculpto- 
rilor celebri. | 

O erădiniță cât de mică din jurul casei, poate 
să fie vie până când dă iarna. Pentru aceasta natura 
procură atâtea mijloace, în cât omul nu are de cât 

“să le aleagă, după nevoie. Mai vinen joc puterea 
omului de a crea forme resistente, adaptate la 
condiţiunile de climă locală, de a mări aproape 
la înfinit combinaţiunile de culori şi forme  într'o 
variaţie armonică uimitoare. Când consuli un ca- 


talog Villmorin, numai crisantemele sunt cuprinse 


într'o listă de peste 300 de varietăţi. Sunt Crisan- 
teme albe, roze violete, ca amaranta, de culoarea 
nalbei, crisanteme galbene, cu forme fantastice. 
Exposiţia de toamnă din Parcul Carol dă o palidă 

_ideie de ce a săvârşit omul în domeniul florilor. 
Plante exotice ascultă de capriciile şi voinţa grădi- 
narului ; se domesticesc în ținuturile cu climă 
aspră. Plantele de pădure devin decorative. Până 
şi spinii, asemenea rostogolului adunat toamna de 
vânturi în Bărăgan, a dat vre-o 4 forme drept po- 
doabă parcurilor, 

Un sprijin mare găseşte grădinarul la ante 
acăţătoare, cu care tapisază păreții zidurilor ; face 
ghirlănzi, arcuri de triumf ; îmbracă arborii uscați. 

Toate aceste meşteşuguri se văd şi în Cişmigiu. 
Pe înălțimea ca o insulă, în care e săpată peştera 
cu stalactice, în lumea mușchilor şi a ferigelor 
cărora le place umezeală, Edera, liana pădurilor 
noastre cea mai obişnuită, se ridică pe arbori, în- 
vălătuceşte trunchiul uscat pânăn vârf, de-i dă 
aparenţa vieţii cu decorul frunzelor ca de piele, 
resistente şi în timpul iernii. Culoarea verde închisă: 
a frunzelor, cu nervuri roşcate, o face să fie şi mi- 
nunată podoabă. 

Alăturea, un brad este cu încetul înăduşit de 
un curpăn bogat de Polygonum de loc tocmai din 
nordul Indici, cu frunzele lucii în formă de inimă. 
Şi el, rămâne verde peste tot timpul anului. 

Edera se acaţară prin mărunte rădăcini adven- 
tive ; Polygonum se prinde ca un vrej de fasole. 
Edera prin aceasta e mai decorativă; când se tâ- 
răşte pe trunchiul negru de Gleditschia, când pe 
scoarța numai brazde a unui plop, făcând să iasă 

în relief pe fondul negru, forma triunghiulară a 
frunzei cu vine colorate, des întrebuințată în arta 
decorativă ori industrială. 


Și mai decorativă este Viţa selbatecă (Ampelopsis . 


hederacea), aşa de răspândită, îmbrăcând zidurile, 
păreţii caselor, căci crește uimitor de iute, iar cu 
cârceii sensibili, dar 
şi elastici, se anină. 
de cea mai mică as- 
peritate. Planta nu 
are a face cu vița de 
vie, de cât doar că 
samănă ceva la 
frunză, compusă din 
5 frunzişoare întinse 
ca degetele mânei. 
Mlădioasă, bogată 
"în frunziș, mai are o 
mare şi deosebită în- 
suşire. Spre toamnă, 
nainte de căderea 


Viţa-sălbatecă. frunzelor, acestea 

sunt pictate cu toată 

gama roşului, de la culoarea chihlimbarului până la 
a drojdiei de vin roş ; cvlorile sunt îmbinate cu atâta 
fantesie, în cât o draperie bogat ţesută nu produce 
mai mult efeci. Viţa selbatecă e minunat folosită în 
Cişmigiu, mai ales în fundul grădinii, dinspre nord. 
Curpănul prins de un plop piramidal, răsfirat în 

plete ce cad negligent, cătră toamnă ar merita 
atenţia unui pictor de samă. 

Edera și viţa sălbatecă decorează prin frunzişul 
lor. Cea din urmă, mai stropeşte toamna fondul 
ruginiu al frunzelor prin boabele negre străluci- 
toare ale fructelor. 

Sunt alte acățătoare, care provoacă plăcere prin 
florile lor. Trandafirii acăţători, ca şi Glicinile stau 
în fruntea tuturor. În al doilea rând, ca folosință 
în Cişmigiu vine Clematis, repiesentat în pădu- 
rile noastre prin Clematis vitalba, curpănul de. pă- 
dure, care de la sine, cu orânduirea naturei numai, 
urcându-se pe aluni ori alți arbuşti, alcătueşte bos- 
chete naturale, împodobite vara de noianul florilor 
albe, cu petalele florilor de lămâi,-iar toamna şi iarna 
cu țesutul fin ca nişte scamă de mătasă,.a stigma- 
telor argintii. | 

In Cişmigiu este folosită drept decor şi această 
plantă băştinaşă. Se întinde dealungul aleei prin- 
cipale, urcându-se pe. trunchiurile subțiri ale teilor 
tinerei, îmbrăcând sârmele de la margenea aleclor, 
urcându-se pe stâlpii de fontă. Pe lângă Clematis 
vitalba, se vede însă şi câte un exemplar de Cle- 
matis paniculata, cu buchete de flori mărunte tot 
albe, înflorite prin lunie, sau frumoasa Clematis 
Jackmani, o varietate căpătată prin 1864 de grădi- 
narul Jackman. Printre frunzişul alcătuit din frunze 
compuse, ca ceruite, se iţesc flori resleţe, cu petale 

mari, de culoarea intens violetă ca a primilor topo- 
5 

raşi de Parma. În mijlocul acestei aureole de petale 
se ridică ca o flacără staminele şi pistilele gălbii. 

Folosinţa plantelor acățătoare în Cişmigiu este de 
un efect deosebit, mai ales în partea nordică a gră- 
dinii, unde s'a construit o pergola, tocmai pentru 


Clematis 


a arăta efectul acestor plante. Pe un spaţiu restrâns, 
tufe de Buxus tăiate felurit alcătuesc decorul mereu 
verde. Spaţiul dintre ei e numai trandafiri. Tran- 
dafirii acăţători se întind pe leaţurile pergolei ; viţa 
sălbatecă de a lungul unor lanţuri de fer ; pe lângă 

ziduri stă gramada altor tufe de trandafiri. Printre 
ele se amestecă vrejurile subțiri de Tecoma radicans 
de loc din Texas, cu podoaba florilor ca nişte pâlnii 
lungi naramzii, pe dinlăuntru gălbui. Câte 2—3 la 
un loc, “florile aruncă prin lunie-lulie scântei în 


Tecoma radicano (Des. de A. Bordenache). 


mijlocul florilor roşii ori galbene de trandafir. 
Tot! aice, mai pe la sfârşitul verii se văd florile 
albastre sinilii de Ipomaca. pa 
Prin încâlcitură în aparență neorânduită de tu- 
făriş şi vrejuri, e scos efectul frumosului, cu împes- 
trițătura de culori şi forme. E. o parte din grădină 
prea puţin vizitată, de şi de un minunat efect artistic, 


ALEIA PRINCIPALĂ. 


Când intri în Cişmigiu pe poarta de lângă bi- 
serica din Schitu-Măgureapu şi arunci o privire 
în lungul grădinii, de pe platforma zidită, prive- 
liştea e minunată, cum nu se întâlneşte de cât în 
vestitele grădini europene. 

In Schânbrunn de pildă, urcând dealul pe care 
se înalță vestita Glorietă, se vede că zidul de arbori 
cu abside în dreptul cărora se află câte o statuie, 
e scos dintr'o chinuire a arborilor bătrâni tunşi în 
fiecare vară ; dincoace, în mic bine înţeles, se vede 
îmbinată arta omenească cu decorul natural al ar- 
borilor rămași aşa cum cresc în zăvoaiele râurilor. 

Plopii rămuroşi, sălciile pletoase, plopii pirami- 
dali, formează gard de frunziş, care apără spaţiul 
din mijloc de crivăț. Alţi arbori, mai răniți, fac zid 

de apărare în spre apus. În mijloc e spațiul liber, 
cu soare din plin, ce ţine tot lungul grădinii. 

Un dreptunghiu de iarbă verde ca grâul în pri- 
măvară începe de la Bulevardul Elisabeta şi ţine 
“până sus sub dâmb, la capete cu câte un cerc larg: 
Vase mari, acoperite cu trandafiri acăţători, ornează 
colțurile -şi laturile dreptunshiului, îngrădit de tei 
tineri, legați printre ei cu curpeni. Desemnul. este 
însemnat pe teren cu tufe de Buxus şi Mahonia, 
pete negre în tonul general al verdelui. 

Grija întreagă 
a conducătorilor | 
urădinii este ca | 
iarba să rămâie 
mereu verde, 
chiar în toiul 
arşițelor de va- 
ră, iar decorul 
spaţiului cu flori să se schimbe necontenit. De 
departe în adevăr peluza mediană este încadrată 
într'una în rame catifelate, uniforme. ca culoare 
într'un anumit timp, dar variate în decursul verii. 

De cum s'a luat zăpada această ramă ste în- 
florită. Salvarea e în toporaşii resistenţi care-şi arată 
bucuroşi frumoasele flori în chipul feței omenești, 
de cum dă căldura. Maestrul, desăvârşeşte efectul 
de culori pzin ei. Anul trecut marginea dreptun- 
ghiului verde era o ramă aurită; anul acesta e una 
albăstrie ca de catifea, atât de deşi sunt puşi toporașii 


il 

înfloriţi. In rondul. din, față mozaicul. de culori. e 
format de, Cinerarii multicolore, cele mai decora- 
iztive. plante ŞI, pentru odaie, înflorite'n sere, Sus 
în rondul cel mare tot numai toporaşii înviorează 
deodată locul. | 

„Cu cât topcraşii prind a nu mai. avea Stulr, Guliă 
școşi. Stropi de lalele roșii ca para focului. se înşiră 

i în lungul stratului, scântei 
ce vestesc podoaba verii. 
Discrete, băgaten samă 
numai când eşti lângă ele 
sunt florile albastre de 
Brăbănoc (Vinca), floarea 
favorită a lui ]. ]. Rous- 
seau, comună în pădurile 
noastre. 

Pe urmă vine rândul 
Begoniilor, căci zona cen- 
trală a grădinii cuprinde 

Begonib numai flori de seră. 

Begoniile iarăşi sunt 
nişte FlAAtA foarte docile. Impodobesc prin frunze 
şi prin flori. Sunt Begonii cultivate numai pentru 
frunzele lor mari, păroase, cu tot soiul de dungi 
roşii, galbene, ruginii pe ele. Se înmulţesc lesne 
prin semințe ca şi Begoniile care înfloresc într'una 
(B. sernperflurens) toată vara, continuând să în- 
florească şi în seră ori în odaie. Sunt altele care 

se înmulţesc prin Ii De aceia Begoniile sunt 
foarte răspândite şi foarte decora'ive. 

Albastrul toporaşilor repede, repede este înlocuit 
prin purpuriul catifelat al begoniilor, care. se înte- 
ţesc la înflorit cu cât vara înaintează. 

Mai târziu Begoniile sunt amestecate mai ales în 
rondul de sus cu petunii catifelate, cu culori tot roşii “ 
închise. Și aceste flori obişnuite de altfel, când sunt 
semănate grămadă, nasc un tablou vioi şi multicolor. . 
Ele dau farmec grădinilor din palatul de la Balcic; 
numai ele aruncă podoaba unui covor persan în 
curtea palatului regal de la Mamaia. 

"Către toamnă când şi Begoniile încep să stă 
bească, împodobirea din mijlocul urădinii se face 
prin ajutorul Crisantemelor mărunte, dese, cu florile 
aproape cafenii, alese anume ca să alcătuiască 
dungi late pe margenea verdelui mereu intens. 

Şi astfel de cum 'se iea spuma omătului, până 
ce bruma arginteşte vegetația, Aar: grădina 'ntreagă 
se pregăteşte pentru odihna de iarnă, florile nu se 
mai isprăvesc de pe partea aceasta mijlocie. a grădinei,. 
în totul cregljilea omului. 


UN ROND MINUNAT. 


Galbene și indesate 
Râd văsdoagele'a tot locul 
Otilia Cazimir 


Zăvoiul primitiv transformat în pare pe vremea 
Domnitorului Ştirbei, pe fiecare an se preface într'o 
grădină, în care se aplică arta decorativă desăvârşită. 

In dreptul unor ar- 
bori s'a pus plăci cu 
numele lor. E deci şi 
un început de grădină 
botanică. Nu ar fi rău 
dacă s'ar pune la fie- 
care plantă, pentru in- 
- strucția vizitatorilor. De 
câți-va ani arborii ve- 
chiului zăvoiu să abat, 
după cum s'a 'scos şi 
parte din tufărișul plin 
“de păseri primăvara. Nu 
ştiu dacă e bine. Cişmigiul ar perde mult dacă ar 
fi plin numai cu arbuşti, care nu dau umbră, fie 
chiar şi împodobiţi cu flori. 

__ Bună ideie însă s'a avut, când a început să se 
formeze mici asociaţiuni botanice. Porțiunea din 
jurul peşterei atrage tocmai prin păstrarea unui colţ 
de pădure în care decorul e format de buchete de 
ferige, de noianul buruenilor dinspre munte, cărora 
le plac umbra şi umezala. 

Mai minunat însă este rondul nou din partea 
dinspre Schitul Măgureanu. E căpătarea meşteşu- - 
gită a unui ales decor, în deosebi cu plantele cul- 
tivate în popor. 

E o dovadă că şi cu plante mai puţin alese se 
poate căpăta efect admirabil. D-l “Prof. Borza de 
“la Cluj a arătat varietatea florilor mai obişnuite pe 
straturile din faţa caselor de la ţară. Busuiocul e 
nelipsit ; pe lânvă el însă Ochiul-boului, Văsdoa- 
gele, Crăiţele, Rujele dau culori: bătătoare la ochi. 
Mai mult cu aceste plante s'a 'ntocmit în Cişmigiu 
un rond, care întrece rondurile.din faţă, cu Cinerarii 
'sau alte plante alese. Primăvara cercurile concen- 
'trice sunt trase de băncile de piatră, sau alte pietre 
aşezate simetric, cât și de frumoasele brâie de to- 
poraşi. 'Tufe de conifere sau de. Buxus în' formă 
„de flacări dau oarecare variație. 

Mai cătră vară, rondul este însă un cerc umplut 
cu vrâstate plante, socotite ca potrivite numai 
pentru straturile din sate. ali 

In afară erţăraşii formează un zid de verdeață, 
împlinit prin plante acăţătoare. Pe urmă vine un 
rând de măturici, ca nişte chiparoşi în miniatură. 

Nici nu mi-aş fi: închipuit că aceste: plante atât de 
comune în grădina de din dos a gospodăriilor 
săteşti, pot da un astfel de decor, ţinând locul co- 
niferelor.. Spre toamnă când frigul colorează frun- 
zele: de arbori, capătă şi aceste plante un abur de 
culoarea vinului roş; nici nu le mai: cunoşti că 
sunt modestele măturici, de.felul celor: cu care 
se mătură prispa la sate. - a ta 
Văsdoagele portocalii, care 
mai bătute, care mai simple 
trag dungi concentrice, ame- 
stecate - cu surorile lor mai 
subțiate'n floare, cu cupe ca- , 
fenii, cărora nemţii le spun 
Studentenblume  (Tagetes). 
Creasta-cucoşului ca de sânge 
asvârle pete roşii, iar Ştirul 
“îşi înalță spre toamnă; gră- 
mada florilor tot mai sus . cu 
culori delicate şi variate, di- 
ferite tonuri de galbăn, de la cel care se vede pe 
cerul senin după epusul soarelui până la galbănul-. 
purpuriu al norilor de la asfinţit. E :curios că 
lipseşte efectul atât de decorativ al Soarei- 
Soarelui! cât şi a gherghinelor (Daia), obişnuite 
la ţară. ** ș 
Cât am umblat prin străinătate nicăeri n'am. văzut 
o asemenea înobilare a unor plante socotite drept 
comune, de şi văsdoagele în ultimii ani au căpătat 


Văsdoasgă 


i a 


loc de cinste şi în ferestrele florăriilor alese, alăturea: 
de orhideele scumpe. 

E. meritul maestrilor grădinari ai Cişmigiului,. 
de a fi dat această notă de originalitate decorului 
artistic al grădinei noastre frumoase, atât de puţin. 
vizitată, răsplătindu-se prin neatenție ceia ce aiurea. 
ar forma o curiozitate, dar şi plăcere desgustată.. 


IN TOIUL VERII. 


Nici un nor văzduhul n'are 

Foc sub el să mai ascunză; 

Nici o pasăre sub zare 

Nu se mişcă'a lumea mare 
Nici o frunză. 


G. Coșbuc. 


Pe aleia trandafirilor ici şi colo câte o floare întâr- 
ziată mai aduce aminte de beţia de culori din pri- 


Căldăruşe 


măvară. "Trandafirii a- 
cățători sunt ceva mai 
persistenţi. Cei din ur- 
mă își stâng flacările de 
Jar ; par şi mai roşii în 
singurătatea în care au 
rămas. Alte plante mă- 
runte mai împestrițează 
cu palide culori locul 
focului stâns al tranda- 
firilor.  Căldăruşa cu 
pinteni la petale își 
apleacă florile bătute 
pe tija înaltă. E luată ca 


tipul modestiei, emblema dragostei neştiute. Aster 
me bumbii 'aurii înconjurați de o aureolă de petale 


Ti 


violete. Nemţişorii îşi resfiră rămurelele atât de . 
subțiri în cât florile sinilii din vârful lor, cu pin- 
ten ascuţit, par roiu de fluturaşi. Pâlcuri de ga- 
rofițe cu flori dese, catifelate, având brâie cafenii, 
mai înviorează spaţiul liber. NM, 

In restul grădinii este o impunătoare şi liniştită 
măreție. In zăduful zilei doar frunzele de mesteacăn 

de plop cât se mai agită. Celelalte stau ne- 
clintite ; sorb.cu lăcomie lumina soarelui ; absorb 
pe tăcute oxigenul şi acidul carbonic ; prin ajutorul: 
forţei cereşti asigură rezervele necesare creşterii şi 
mai ales puilor din seminţe. Este lucrarea cea mai 
uriaşă sub aparenţa liniştei desăvâşite. E. taina 
pe care vieți de învăţaţi, cu răbdarea şi munca 
lor migăloasă nu au ajuns în totul să o descifreze. 
Acum se adauge inelul anual de lemn, de îngroaşă 
trunchiul. Acum mai ales se adună strop cu strop, 
prin hărnicia frunzelor, mâncarea pusă în săculețe 
minuscule de lângă puişorul, ascuns: în sămânţele 
protejate de fruct. : 

Locul florilor boghioase de castan, ce le dădea 
înfăţişarea unui uriaş policaridru cu sute de braţe, 
acum e luat de bombiţele ghimpoase, de odată verzi, 
în care se ascund seminţele bine cunoscute de copii. 
Printre frunzele de arțar ori frasin se arată aripele 
puţin roşiehce, de par flori, ale fructelor. Numai 
Catalpa e încă în floare, iar teişorii de pe alee dau 
ultimul strop de aromă ce mai îmbălsămează spre 
- sară aerul. Aşa e sus în.corona copacilor. Aşa e jos 

în A aeal pajiştei. “Macii, ca şi lalelele, îşi îndoaie 
puțin. lujerele | păroase de greutatea cutiei în care se 
coc semincioarele mărunte. În locul florilor de tran- 
dafiri creşte zi de zi învălişul cărnos al fructelor. 

Pretutindeni e seriozitatea muncii, a grijii şi a 
preţuirii vremii, pe care aţâţi de mulţi oameni nu 
le înţeleg. Dacă cei mai în vârsta nu mai pot mult 
să-și schimbe viaţa, ar fi păcat să nu se aducă copiii! 
în mijlocul altarului măreț al arborilor şi să nu li se 
lămurească fiorul ce poate naşte în ei străduinţa 
mută a acestor ființi tăcute, care-şi duc viaţa în 
muncă. 

Câte-va clipe de reculegere în înţelegerea tainei 
sfinte, fac mai mult de cât pagini neînţelese bol- 
borosite pe nerăsuflate. 


. 


CIȘMIGIUL IN ZILELE DE. TOAMNĂ 


Fructe de Gleditschia. 
(Des. D-ra £, pi 


deh flaturi ce-ar pluti'n lumină. 

Şi'ncet s'ar legăna căzând 

Se scutură din ramuri frunze 

Și cad asemeni, rând pe rând: 
O. Carp 


S'a isprăvit truda vieţii 
dintr'un an. Arbori ca şi 


"plante mai mărunte se 


află în pregătirea amor- 
țirii pentru unele, în apro- 
pierea morţii pentru altele. 

Scopul şi l'=u ajuns cu 
toatele. Aceste din urmă 
îşi pleacă fruntea cu resig- 
nare, -supunându-se legii 


nemiloase a firii. Dar natu- 


ra aşa a înţeles ca moartea 


să fie împletită cu viaţa. U- - 


nele plante ckiar uscate a- 


x 


duc serviciu vieţii. Bătând 


vântul într'un mac bună- 


cară, lujerul uscat e sgâl- 


it, de face să sară cine ştie unde seminţele ușoare. 


Su 


Ultimele 'scântei de flori se stâng, afară de cele 
din stratul mare din mijloc. A mei rămas câte un 
Aster întârziat sau chiar câte nn trandafir, ce pare 
mai mândru în izolarea deplină. 

Locul florilor îl iau fructele şi frunzele. Ba ajută 
şi funigeii la podoabă, acoperind tufele de Buxus 

i IȚE că o pânză rară de 

- a mătasă. Câte o floare: 

Wii 2 de câmp mai resi-: 
stentă, ascunsă vi- 
gilenţei îngrijitori- 
lor, aruncă un strop: 
viu de viaţă. O tufă 
de măzăriche a în- 
drăsnit să se acăţare 
printre crengile de 
brad, pare că anume 
să facă'n ciudă ce- 
lorlalte plante „„mo- 
bile” şi se arăte că 
Popi sălbătăcia înfruntă 

mai îndelung moar- 

tea. Câţi-va ciorchini albăstrii de flori, contrastează cu 
seriozitatea bradului. In tufărişurile din jurul lacului 
ş'au găsit adăpost Volburele. Acum și ele se încu-: 
metă să scoată în văzul tuturor pâlniile trandafiri, - 
cu dungi fine în lung, delicateță nebănuită de cei 
„care trec pe lângă ele fără să le bage'n samă. Câte-o 
rujă îşi mai înalță capul, purtând în vârf câte-va 

flori bătute, pe locul unde odată pâlpâiau flacările 
bujoarelor. 

În schimb frunzele şi fructele aduc din nou 
măngâierea culorilor înainte de apusul vieţii. Fruc- 
tele în special atrag mai lesne atenţia. 

Până şi Mahonia care nu-şi perde frunzele, se îm- 
podobește. Grămezile boabelor albastre cu brumă 


bructe de Ilurmuz (Des. 4. Bordenache) 
| 
pe ele, ca şi a porumbelor, se văd de departe; pe 
lângă ele cerceluşii de dracilă, par şi mai roşii. 

In tufărişuri strălucesc boabele albe perfect ro- 
tunde de Hurmuz, cele negrii de Lemn-cânesc, ori 
bobițele ca de ceară roşie ale tisei. Cad cas- 
tanele. cafenii, sbor fructele înaripate de arțar şi 
frasin. Gleditschia îşi clatină păstăile ca nişte Coarne- 

de-mare. Minuscule lampioane spânzură în locul 
florilor pe Kolreutheria paniculata, arboraş din 
pădurile Japoniei a- 
juns prin meleagurile 
Dâmboviţei. 'Tufele 
de trandafiri sunt 
numai mărgean, iar 
ghirlănzile de Cle- 
matis împletituri fine 
de argint. 


- d 
Fructe «de Curpân 


lorilor de pe frunze. 
Castanul friguros dă cel zii tonul, urmat apoi 
de toţi ceilalți arbori. Viţa sălbatică e cea mai 
plină de atracții. 


De pe podişca restaurantului priveşti în jur. E 
linişte. Stau arborii ca înţepeniţi în aşteptarea fri- 
gului. De o dată, de unde vine nu ştii, o undă de 
vânt face să se legene vârful plopilor piramidali 
şi să tremure, ca cuprinse de un fior, pletele sălciilor. 
A fost însă îndeajuns, pentru ca în văzduh să ploaie 
cu frunze galbene, sburând în vârtej şi acoperind 
faţa lacului. 

Încetul cu încetul se desprind toate. Numai cei 
câți-va stejari mai'păstrează pe el frunzele uscate, 
de scoate vântul un jalnic cântec, ca un zângănit 
de foi metalice când suflă iarna printre ele. Brazii 


- 


Vine şi rândul cu- 

rămân neclintiţi, serioşi vara ca și iarna. În aparența 
indiferenţii s'au îmbujorat şi ei ceva în primăvară, 
iar unde s'au rumenit, au rămas conurile pline de 
fructe. După ce le aruncă tot vântului, rămân în 
impasibiliiatea mândră, înfruntând ploaia ca şi 
zăpada. 

Cişmigiul ş'a luat îmbrăcămintea de iarnă. 

Pădurile noastre. 

Plante de primăvară 

Prin poeni şi pajişti. 

Pe plaiuri de munte. 

Plante de bala. 


Botanica. 


Plante de pe lângă 
drumuri. 
Excursii in Cismigiu 


Geologie. Din viaţa pamân- 
tului, 
Cărbunele 
mânt, 
Petrolul, 
Sarea. 
Yierul, 


de pă- 


Geografie. România de eri. 


para românească, 
e prin ţară. 
Popasuri prin ţară. 
Sate din România. 
Mânăstiri din țară. 
Lecturi 
geografice România 
__ Bulgaria. 
Europa. 
Asia. | 
Africa. 
America de sud. 
Australia. 
Indonesia. 


Lecturi mincrologice, 
Lecturi astronomice. 
Lecturi preistorice. 
Lecturi zoologice. - 
Lecturi botanice. 
Lecturi geologice. 

